title: László Cseh

text: Cseh voitti 400 metrin sekauinnin maailmanmestaruuden Montréalissa 2005 ajalla 4.09,63. Hän voitti 200 metrin perhosuinnin maailmanmestaruuden Kazanissa 2015 ajalla 1.53,48. Hän on saavuttanut pitkien ratojen MM-kilpailuissa lisäksi kuusi hopea- ja viisi pronssimitalia. Lyhyiden ratojen MM-kilpailuista hän on saanut kaksi hopeaa ja kaksi pronssia. Pitkien ratojen EM-kilpailuissa hän on voittanut viisi kertaa 200 ja 400 metrin sekauinnin, kaksi kertaa 200 metrin perhosuinnin sekä kerran 100 metrin selkäuinnin ja 100 metrin perhosuinnin Euroopan-mestaruuden. Lyhyiden ratojen Euroopan-mestaruuksia hänellä on yhdeksäntoista.


title: László Cseh

text: Csehin nimissä ovat olleet aiemmin lyhyen radan maailmanennätykset sekä 200 metrin (1.52,99 Debrecenissä 13. joulukuuta 2007) että 400 metrin (3.57,27 Istanbulissa 11. joulukuuta 2009) sekauinneissa. Hän pitää hallussaan pitkän radan Euroopan-ennätyksiä 200 ja 400 metrin sekauinneissa sekä 200 metrin perhosuinnissa. Aiemmin hänen nimissään on ollut myös 400 metrin vapaauinnin Euroopan-ennätys.


title: László Cseh

text: Csehin valmentajina toimivat György Turi ja Zoltán Nemes. Hän edustaa Köbányan uintiseuraa.


title: Peukaloruuvi (albumi)

text: Peukaloruuvi on Jukka Kuoppamäen vuonna 1970 julkaistu kokoelma-albumi, joka koostuu PSO:lle vuosina 1966–1970 tehdyistä levytyksistä. Kokoelman myynti jäi vaatimattomaksi.


title: Peukaloruuvi (albumi)

text:
A-puoli
B-puoli


title: Hirvijoki (Varsinais-Suomi)

text: Hirvijoki (myös: Valpperinjoki) on Hirvijoen vesistön laskujoki Varsinais-Suomessa. Se saa alkunsa Mynämäessä sijaitsevasta Hirvijärvestä sekä alueen soilta. Joki kulkee Nousiaisten Valpperin kylän ja keskustan läpi Lemun ja Maskun peltoaukeille, joilta se laskee kuntien eteläpuolella sijaitsevaan Halkkoaukkoon. Aukko on osa Oukkulanlahden lintuvesialuetta, joka on noin 900 hehtaarin laajuinen Metsähallituksen kosteikko-life -ohjelmaan kuuluva Natura-alue. Halkkoaukko on saarien sulkema, melko matala merenlahti, joka aukenee laajempaan ja syvempään Naantalinaukkoon.


title: Hirvijoki (Varsinais-Suomi)

text: Joen sivuhaaroja ovat muun muassa Lemussa virtaava Kuuvajoki sekä Maskusta tuleva Maskunjoki, jotka yhtyvät jokeen 2,3 ja 1,2 kilometriä ennen sen suuta. Hieman ennen Maskunjoen suuta joesta erkanee pienempi Vähäjoki-niminen harra, joka laskee noin 500 metrin päähän pääuoman suusta, pienen Kirnusaaren länsipuolelle. Ainut järvi koko joen valuma-alueella on sen alkulähde, noin seitsemän hehtaarin suuruinen Hirvijärvi. Tämän vuoksi joen valuma-alueen järvisyys on erittäin pieni, vain 0,03 prosenttia. Pieni järvisyys tekee myös joen virtaaman vaihteluista suuria. Lisäksi valuma-alueesta jopa 35 prosenttia on peltoa.


title: Hirvijoki (Varsinais-Suomi)

text: Kuuvanjoen varrella sijaitsee Lemun jätevedenpuhdistamo, johon johdetaan kaikki Lemun ja Askaisten puhdistetut jätevedet. Puhdistamon ja haja-asutuksen jätevesien lisäksi suurin osa joen ravinnekuormituksesta on Lounais-Suomen Ympäristökeskuksen mukaan peräisin maataloudesta. Arviolta 76 prosenttia jokeen tulevasta fosforista ja 67 prosenttia typestä on peräisin maataloudesta.


title: Hirvijoki (Varsinais-Suomi)

text: Nykyisellään Hirvijoki, Laajoki ja Mynäjoki kuljettavat mukanaan kymmenen prosenttia saaristomereen tulevasta vuotuisesta typpi- ja fosforikuormasta. Hirvijoen ravinnepitoisuudet ovat melko korkeat ja sen laatu on välttävä, joen latvavesillä jopa huono. Hirvijoen vuosittaiseksi fosforikuormitukseksi on arvioitu 5 tonnia ja typpikuormitukseksi 134 tonnia. Tarkan ravinnekuormituksen arviointi on Hirvijoessa hankalaa, sillä sen virtaamaa ei seurata säännöllisesti, lisäksi ravinteiden määrä vaihtelee runsaasti vuodesta ja vuodenajasta toiseen. Typpi- ja fosforipitoisuuksien arvellaan kuitenkin joessa pysyneen samankaltaisina ainakin 1960-luvulta asti.


title: Dysnomia (kuu)

text: Dysnomia (virallisesti (136199) Eris I Dysnomia) on kääpiöplaneetta Eriksen ainoa tunnettu kuu. Sen löysi Michael E. Brown 10. syyskuuta 2005. Dysnomia ja Eris sijaitsevat Neptunuksen radan takaisella Kuiperin vyöhykkeellä. Kuu on noin 60 kertaa Eristä himmeämpi, ja sen arvioidaan olevan noin kahdeksan kertaa pienempi. Kuun kiertoajaksi on arvioitu noin kaksi viikkoa.


title: Dysnomia (kuu)

text: Vuonna 2005 adaptiivisen optiikan ryhmä Keck-teleskooppien luona Havaijilla teki havaintoja neljästä kirkkaimmasta Kuiperin vyöhykkeen kohteesta (Pluto, Makemake, Haumea ja Eris). 10. syyskuuta otetuissa kuvissa havaittiin, että Eristä kiertää pienempi kuu kiertoradalla. Kuu sai väliaikaiseksi nimekseen S/2005 (2003 UB) 1.


title: Dysnomia (kuu)

text: Michael E. Brown, kuun löytäjä, antoi sille nimeksi Dysnomia (kreikaksi Δυσνομία). Nimi valittiin monien hänelle lähetettyjen ehdotuksien joukosta. Mytologiassa Dysnomia on vähäisemmän jumalan, Eriksen, tytär. Tämä on hyvin yleinen taivaankappaleiden nimeämisperuste, sillä esimerkiksi Jupiterin suurimmat kuut on nimetty Juppiter-jumalan rakastajien mukaan.


title: Dysnomia (kuu)

text: Lisäksi Dysnomia on suomeksi laittomuus, mikä viittaa Lucy Lawlessiin, joka esiintyi "Xena"-televisiosarjassa"." Ennen virallisten nimien antamista Eris tunnettiin nimellä "Xena", ja Dysnomian löytäjät kutsuivat kuuta nimellä "Gabrielle", TV-sarjan Xenan kumppanin mukaan.


title: Dysnomia (kuu)

text: Dysnomia on noin 60 kertaa himmeämpi kuin Eris, ja sen halkaisijan arvioidaan olevan 100–250 kilometriä. Kuu on luultavasti liian pieni ollakseen pallomainen, sillä sen vetovoima tuskin riittää pallomaisen muodon saavuttamiseen. Dysnomian kiertoajan arvioidaan olevan noin kaksi viikkoa. Arvioissa on otettu huomioon Dysnomian elliptinen kiertorata, jonka säde on 37 350 ± 140 kilometriä. Myös Eriksen massa on laskettu Dysnomian avulla, ja tulokseksi saatiin 1,27 kertaa Pluton massa.


title: Dysnomia (kuu)

text: Yleisesti tiedetään, että kolmella neljästä Kuiperin vyöhykkeen kirkkaimmista kohteista on kuita. Vyöhykkeen pienemmistä kohteista niitä on vain noin 10 prosentilla. Uskotaan myös, että suurimmat Kuiperin vyöhykkeen kohteet ovat muodostuneet yli 1000 kilometrin kohteiden törmätessä. Tällaisissa törmäyksissä pois lentäneestä materiaalista syntyy usein yksi tai useampia kuita. Myös Maan Kuu lienee syntynyt samalla tavalla, kun Marsin kokoinen kohde on osunut Maahan aurinkokunnan varhaisessa historiassa.


title: Aga Khan III

text: Aga Khan III (oikealta nimeltään sir Sultan Muhammed Shah, Aga Khan) (2. marraskuuta 1877 Karachi, Brittiläinen Intia - 11. heinäkuuta 1957 Versoix, Sveitsi) oli ismailiittišiiamuslimien nizari-lahkon 48. hengellinen johtaja (Aga Khan) eli imaami vuodesta 1885 kuolemaansa asti.


title: Aga Khan III

text: Aga Khan oli yksi Brittiläisessä Intiassa toimineen All India Muslim League -puolueen perustajista ja Kansainliiton presidenttinä vuosina 1937 - 1938.


title: Aga Khan III

text: Lahkon tapa oli että vuosittain Aga Khan punnittiin julkisesti kultapunnuksin paitsi riemuvuosina timantein; näin saadut rahat käytettiin hyväntekeväisyyteen.


title: Aga Khan III

text: Testamentissaan Aga Khan III määräsi seuraajakseen pojanpoikansa Karim Al Husseini, josta tuli Aga Khan IV.


title: Dysnomia

text: Dysnomia voi tarkoittaa ainakin seuraavia asioita:


title: Versoix

text: Versoix on kaupunki Geneven kantonissa Sveitsissä. Versoix sijaitsee Genevenjärven länsirannalla vajaat 10 kilometriä Geneven keskustasta pohjoiseen. Vuoden 2015 lopussa kaupungissa oli 13 263 asukasta. Kaupungin alue rajoittuu pohjoisessa Vaud’n kantoniin, idässä Genevenjärveen, etelässä Collex-Bossyn ja Genthodin kuntiin sekä lännessä Ranskaan.


title: Versoix

text: Moottoritie A1 kulkee Versoix’n kautta; tosin kunnan alueella ei ole liittymiä tielle. Genevenjärven rantaa seuraileva päätie 1 () kulkee kaupungin keskustan kautta. Versoix’n läpi kulkee SBB:n rautatie Genevestä Coppetin kautta Lausanneen. Kaupungin alueella on kaksi rautatieasemaa: "Versoix" ja "Pont-Céard". Laivaliikenne Genevenjärvellä on ympärivuotista.


title: Versoix

text: Versoix’ssa on neljä ala-asteen koulua: "Ami-argand", "Bon Séjour", "École Lachenal" ja "Monfleury". Yläasteen koulu on nimeltään "Collège des Colombières". Kaupungissa ei ole peruskoulua ylempiä kouluasteita, joten näitä varten opiskelijat joutuvat matkustamaan Geneveen. Yleisten peruskoulujen lisäksi Versoix’ssa on yksityiskoulu nimeltään "Collège du Léman". Geneven yliopiston observatorio ja astrofysiikan laboratorio sijaitsevat paikkakunnalla.


title: Versoix

text: Versoix on tunnettu suklaastaan: kaupungissa sijaitsevat sekä vuonna 1826 perustetun Favargerin että vuonna 1858 perustetun "Cartier Chocolatier"in pääkonttori ja tehtaat. Versoix’ssa pidetään joka kevät suklaafestivaalit. Vuonna 2007 maaliskuiseen festivaaliin osallistui noin 15 000 kävijää.


title: Versoix

text: Versoix’n kunnanvaltuustossa on 27 paikkaa. Vuonna 2007 valitussa valtuustossa radikaalidemokraateilla on 7 paikkaa, kristillisdemokraateilla ja liberaaleilla molemmilla 6, vihreillä 5 sekä sosialisteilla kolme. Valtuuston jäsenistä 6 on naisia. Vuoden 2007 vaaleihin osallistui 35,1 % äänioikeutetuista, mikä oli hieman kantonin keskiarvoa vähemmän.


title: Versoix

text: Vuonna 2007 Versoix’n 12 468 asukkaasta 5 990 oli miehiä ja 6 478 naisia. Syntyperäisiä geneveläisiä oli 3 845, muualta Sveitsistä muuttaneita 3 464 ja ulkomaalaisia 5 159. Ulkomaalaistaustaisista 2 659 oli Euroopan unionin alueelta. Ulkomaalaistaustaisten alkuperämaista tärkeimmät olivat suuruusjärjestyksessä vuonna 2000 Ranska, Italia, Portugali, Iso-Britannia ja Espanja. Ranskalaisista yli puolella on Sveitsin kaksoiskansalaisuus, italialaisista hieman alle kolmasosalla. Muissa maahanmuuttajaryhmissä kaksoiskansalaisuus oli selkeästi harvinaisempi.


title: Versoix

text: Versoix’n väestö on lisääntynyt voimakkaasti toisen maailmansodan jälkeen väestön lähes viisinkertaistuttua 50 vuodessa. Erityisesti 1960-luvulla suuri osa väestönkasvusta johtui maahanmuutosta.


title: Mikko Kuukka

text: Mikko Kuukka (s. 3. marraskuuta 1985 Hämeenkyrö) on suomalainen jääkiekkoilija, pelipaikaltaan puolustaja. Hän edustaa SM-liigajoukkue JYPiä. Kuukka laukoo vasemmalta.


title: Mikko Kuukka

text: Kuukka pelasi kauden 2002–2003 Ilveksen A- ja B-junioreidessa. Kesällä 2003 WHL-seura Red Deer Rebels varasi Kuukan.. Hän siirtyikin seuraavaksi kaudeksi Pohjois-Amerikan juniorisarjaan. Kuukka pelasi Red Deerissä kaksi kautta ja oli toisella kaudellaan seuran eniten peliaikaa saaneita puolustajia. Ilvekseen Kuukka palasi kaudeksi 2005–2006, kun hän teki kolmivuotisen sopimuksen joukkueen kanssa. Hänen sopimustaan jatkettiin vuodella toukokuussa 2007.


title: Mikko Kuukka

text: Kuukka loukkaantui pahasti kaudella 2008–2009, kun hänen polven ristisiteensa vaurioitui Antti Laaksosen taklauksesta lokakuussa ottelussa Lukkoa vastaan. Kuukka joutui sivuun koko loppukaudeksi, sillä vamma vaati puolen vuoden levon. Kuukan ura Ilveksessä jatkui kauteen 2009–2010, jonka jälkeen hän teki kaksivuotisen sopimuksen Lukon kanssa. Syyskuussa 2011 Kuukka joutui jälleen pitkäksi aikaa sivuun loukkaantumisen vuoksi.


title: Mikko Kuukka

text: Toukokuussa 2012 Blues ilmoitti Kuukan siirtyvän Espooseen. Alkuvuonna 2014 Blues ja Kuukka solmivat kauden 2014–2015 kattavan jatkosopimuksen.


title: Mikko Kuukka

text: Lokakuussa 2014 Kuukka pelasi 400. ottelunsa SM-liigassa.


title: Mikko Kuukka

text: Kuukka pelasi kahdesti nuorten arvoturnauksissa. Hän edusti Suomea kertaalleen sekä alle 18-vuotiaiden että alle 20-vuotiaiden MM-kilpailuissa.


title: Mikko Kuukka

text: Kuukka sai ensimmäisen kerran kutsun aikuisten maajoukkueeseen joulukuussa 2009, kun Jukka Jalonen valitsi hänet Euro Hockey Tourille kuuluvaan Moskovan turnaukseen. Kuukka valittiin keväällä 2010 MM-kilpailujen leiriryhmään.


title: Mikko Kuparinen

text: Mikko Kuparinen (s. 29. maaliskuuta 1977 Kerava) on suomalainen entinen jääkiekkoilija.


title: Mikko Kuparinen

text: Kuparinen aloitti ammattilaisuransa HPK:n riveissä, pelattuaan kaksi kautta joukkueen A-junioreissa. Hän siirtyi jo kesken ensimmäisen SM-liigakautensa Pohjois-Amerikkaan IHL-liigaan. Kuparinen palasi kuitenkin jo seuraavana kautena HIFKin kokoonpanoon. Kuparisen kokemus kuitenkin herätti huomiota kykyjenetsijöiden parissa, ja Tampa Bay Lightning varasi hänet numerolla 244 vuonna 1999.


title: Mikko Kuparinen

text: Kuparinen palasi Pohjois-Amerikan kentille kaudeksi 1999–00, ja teki sopimuksen Tampa Bayn kanssa. Hän siirtyi joukkueen farmiseuraan ECHL:ään, mutta Tampa Bay ei nostanut häntä kertaakaan joukkueensa kokoonpanoon. Turhautuneena Kuparinen palasi kesken kauden 2001–02 Suomeen ja liittyi Ilveksen riveihin kevääseen 2003 asti. 2003–06 Kuparinen pelasi Ruotsin Elitserienissä Brynäs IF:ssä. Hän siirtyi tämän jälkeen Jokereihin kahden vuoden sopimuksella kaudella 2006–07.


title: Mikko Kuparinen

text: Kuparinen lopetti uransa kesken kauden 2008–09 lonkkavaivojen vuoksi. Urallaan 183 SM-liigaottelua pelannut Kuparinen keräsi pelaamissaan otteluissa yhteensä tehopisteet 10+24=34. SM-liigassa Kuparinen ehti pelaamaan Jokereiden lisäksi myös Ilveksen, HPK:n ja HIFK:n riveissä. Pohjois-Amerikassa Kuparinen pelasi sekä IHL:ssa että ECHL:ssa. Ruotsissa pelatessaan puolustaja edusti Brynäsiä.


title: Mikko Kuparinen

text: Kuparinen oli koko uransa ajan lähinnä puolustava puolustaja, josta kertoo paljon uran aikana karttunut vähäinen pistesaldo.


title: The Essential Elvis Presley

text: The Essential Elvis Presley on vuonna 2007 julkaistu kahden CD:n kokoelma Elvis Presleyn tuotannosta.


title: The Essential Elvis Presley

text:
Bonuskappale:
Bonuskappale:


title: Murheen mailla 1996–2007

text: Murheen mailla 1996–2007 on Kotiteollisuuden kolmen CD:n kokoelma-albumi, joka julkaistiin 7. marraskuuta 2007. Levy sisältää kaikki yhtyeen julkaisemat EP:t (livekappaleita lukuun ottamatta), kaikki singlet b-puolineen, sekä uuden, ennenjulkaisemattoman kappaleen "Valomerkki". Albumi nousi Suomen virallisen listan sijalle 7. Albumia on myyty yhteensä 26 700 kappaletta, mikä on kultalevyn oikeuttava määrä.


title: Murheen mailla 1996–2007

text: Levystä pääsi julkaisupäivänä myyntiin pieni erä virheellistä painosta, jossa kokoelman ensimmäinen CD sisältää alkuperäisen sisällön sijasta Smurffien tuotantoa.


title: Murheen mailla 1996–2007

text: Kokoelman ensimmäinen CD sisältää kaikki yhtyeen EP-raidat pois lukien EP:illä julkaistut livekappaleet, toinen cd sisältää kaikki singleinä julkaistut albumiraidat, kolmas taas sisältää aiemmin singlejen bonusraitoina julkaistuja kappaleita.


title: Murheen mailla 1996–2007

text: Kokoelmasta julkaistiin vuonna 2008 pienennetty versio nimeltä "Murheen mailla singlet 1996–2007", joka sisältää ainoastaan toisen CD:n hitti-/klassikkokappaleet sekä "Valomerkki" raidan.


title: Murheen mailla 1996–2007

text: Myöhemmin Kotiteollisuus on julkaissut myös toisen vastaavan kokoelman Murheen mailla II 2007–2014.


title: The Honeycombs

text: The Honeycombs oli brittiläinen popyhtye, joka oli suosionsa huipulla 1960-luvun puolivälissä. Yhtyeeseen kuuluivat kitaristi Martin Murray (s. 7. lokakuuta 1941), rumpali Ann Margot "Honey" Lantree (s. 28. elokuuta 1943), Annin veli, basisti John Lantree (s. 20. elokuuta 1940), komppikitaristi Alan Ward (s. 12. joulukuuta 1945) ja laulusolisti Dennis D’Ell (s. 10. lokakuuta 1943).


title: The Honeycombs

text: Yhtyeen suurin hitti oli ”Have I the Right?”, joka nousi vuonna 1964 Britanniassa ykköseksi, Yhdysvalloissa viidenneksi ja Suomessa 20:nneksi. Yhtye vieraili myös Suomessa maailmanlaajuisella kiertueella, esiintyen Helsingissä Tapanilan Urheilutalolla. Yhtyeen viimeinen hitti oli ”That’s the Way”, joka ylsi syksyllä 1965 Britannian singlelistan 12:nneksi. The Honeycombs hajosi vuonna 1967.


title: The Honeycombs

text: Yhtyeen nimi Honeycombs () viittasi sen ajan muodissa olleeseen korkeaksi tupeerattuun kampaukseen, jollainen Honey Lantreellakin oli.


title: Tieteiden sota

text: Tieteiden sodaksi kutsutaan vuosina 1990-luvun jälkipuoliskolla käytyä kiistaa tieteellisen realismin ja postmodernismin kannattajien välillä. Tieteiden sodan voidaan myös nähdä jatkuvan joissakin tieteen objektiivisuuden harhaa tai mahdollisuutta käsittelevissä kriittisissä puheenvuoroissa.


title: Tieteiden sota

text: Tieteiden sodan katsotaan yleensä alkaneen New Yorkin yliopiston fysiikan professorin Alan Sokalin kepposesta. Vuonna 1996 yhteiskuntatieteellinen "Social Text" -lehti julkaisi Sokalin artikkelin "Transgressing the Boundaries: Toward a Transformative Hermeneutics of Quantum Gravity". Jälkeenpäin Sokal paljasti kirjoituksensa parodioivan sitä, kuinka tunnetut postmodernit intellektuellit käsittelevät fysiikasta ja matematiikasta lainattuja aineksia omissa filosofioissaan ja kulttuuriteorioissaan. Kirjoituksen maalitauluina olivat sosiaalinen konstruktivismi ja tietoteoreettinen relativismi. Tapaus tunnetaan englanninkielisissä maissa nimellä "the Sokal affair".


title: Tieteiden sota

text: Seuraavana vuonna Sokal kirjoitti yhdessä Louvainin yliopiston fysiikan professorin Jean Bricmontin kanssa teoksen "Impostures Intellectuelles", jonka mukaan tiedemaailman "älyllisiä huijareita" ovat mm. Jacques Lacan, Julia Kristeva, Thomas Kuhn, Paul Feyerabend, Luce Irigaray, Bruno Latour, Jean Baudrillard, Gilles Deleuze, Félix Guattari ja Paul Virilio.


title: Tieteiden sota

text: Sokalin kriitikoiden mukaan hänen temppunsa rikkoi tieteellisen julkaisemisen hyvää käytäntöä vastaan. Suomalainen filosofi Ilkka Niiniluoto huomauttaa kuitenkin, että samanlaisia hämäyskeinoja on käytetty, kun on haluttu kyseenalaistaa vertaisarviointijärjestelmän luotettavuutta.


title: Tieteiden sota

text: Osa tutkijoista on nähnyt kiistassa poliittisen vasemmiston ja oikeiston välistä valtataistelua, sillä postmodernin tieteenkritiikin on nähty osaltaan kumpuavan marxilaisesta perinteestä. Sokal on kuitenkin vastannut puolustavansa tiedettä omasta vasemmistolaisesta näkemyksestään. Toinen tulkinta on se, että tieteiden sodassa kritiikkiä ovat esittäneet pääosin luonnontieteilijät, ja sen kohteena on filosofeja, kulttuuritieteilijöitä ja tieteensosiologeja. Nykyisin myönnetään melko yleisesti, että kulttuuristen tekstien merkityksen tulkinta on se piirre, joka erottaa ihmistieteitä havaintoihin ja kokeisiin perustuvista luonnontieteistä.


title: Tieteiden sota

text: Niiniluodon mukaan voidaan myös ajatella, että tieteiden sodassa on kyse tieteen ja antitieteen välisestä kamppailusta, jolla on pitkät perinteet. John Passmore ulottaa antitieteelliset näkemykset jopa kirjailijoihin, kuten Jonathan Swiftiin, William Blakeen, J. W. Goetheeen, Mary Shelleyyn ja Søren Kierkegaardiin. Richard Bernstein puolestaan arvostelee artikkelissaan "Raivo järkeä vastaan" filosofeja kuten Friedrich Nietzscheä, Martin Heideggeria, Theodor Adornoa ja Jacques Derridaa. Kriitikoiden mukaan relativististen ja konstruktivististen filosofien näkemykset ovat osana antitieteen ohjelmaa. Filosofi Elizabeth Lloyd on haastanut tämän tulkinnan, koska hänen mukaansa tieteenkriitikot eivät pyri häpäisemään tiedettä vaan "demystifioimaan" sitä: on haluttu näyttää, ettei tieteen arkipäivä vastaa sitä ihannetta, jonka filosofit ja sosiologit ovat aiemmin asettaneet.


title: Tieteiden sota

text: Tieteiden sota ei ratkaissut esiin nostamiaan kysymyksiä. Tiedesosiologi Bruno Latour, joka oli yksi kiistaan osallistuneista postmodernisteista, on kuitenkin jälkeenpäin kyseenalaistanut esittämäänsä tieteenkritiikkiä. Latour toteaa artikkelissaan, että Yhdysvaltojen republikaanipuolue on käyttänyt postmodernismin ajatuksia kyseenalaistaessaan ilmastonmuutokseen liittyvää tutkimusta ja kysyy, pitäisikö postmodernistien sittenkin miettiä kantansa uudelleen. Tiedeyhteisössä ollaan kiivaimpien sanankäänteiden jälkeen etsimässä yhteistä pohjaa keskustelulle.


title: Over-Nite Sensation

text: Over-Nite Sensation on Frank Zappan ja The Mothersien vuonna 1973 julkaistu albumi. Sitä nauhoitettiin maaliskuusta kesäkuuhun vuonna 1973 kolmessa eri studiossa: Bolic Soundissa Inglewoodissa, Whitneyssä Glendalessa ja Paramountissa Los Angelesissa.


title: Over-Nite Sensation

text: Albumia pidetään Zappan uran käännekohtana ainakin kaupallisessa mielessä. Levy oli huomattavasti helpommin lähestyttävä kuin aikaisemmat, muttei poikennut kuitenkaan liikaa Zappan aikaisimpien levyjen musikaalisesta haastavuudesta. Kaikki kappaleet ovat "vain" 3–6 minuutin mittaisia, eikä instrumentaaliraitoja ole. Kappaleilta löytää vaikutteita progressiivisesta jazz-rockista kuten myös funkista ja muista tyyleistä. Sanoitukset olivat surrealistisia ja parodisia, käsitellen seksiä ("Dirty Love", "Zomby Woof" ja "Dinah-Moe Humm")tai yhteiskunnallisia asioita ("I'm The Slime") jne. Albumin tunnetuimpiin biiseihin kuuluvat "Montana", "Dirty love", I'm the Smile" sekä "Dinah-Moe Humm"


title: Over-Nite Sensation

text: Over-Nite Sensation ja seuraava albumi Apostrophe ('), jotka nauhoitettiin samojen muusikkojen kanssa, olivat yhteisessä käsittelyssä Classic Albums -sarjassa Eagle Rock Entertainmentilta. Kyseinen jakso nähtiin myös Suomessa Yle Teemalta.


title: Rollerball (vuoden 1975 elokuva)

text: Rollerball on vuonna 1975 ensi-iltansa saanut scifi-/toimintaelokuva, jonka ohjasi Norman Jewison. Elokuvan pääosassa esiintyy James Caan.


title: Rollerball (vuoden 1975 elokuva)

text: Elokuva sijoittuu lähitulevaisuuteen, jolloin sotia ei enää ole ja suuryhtiöt omistavat valtiot. Urheilulajejakin on vain yksi olemassa, kuulapallo (). Tämä väkivaltainen laji on sekoitus amerikkalaista jalkapalloa, motocrossia ja jääkiekkoa. Elokuva kertoo Jonathan E:stä, joka pelaa ammatikseen kuulapalloa, mutta lopettaminen on jo lähellä sillä ikä alkaa jo painaa. Yhtiön johto painostaa jo Jonathania lopettamaan, mutta hänellä on yksi unelma: mestaruus.


title: Rollerball (vuoden 1975 elokuva)

text: "Video-oppaassa" vuodelta 1994 Esko Rautakorpi pitää "Rollerballia" tyylikkäästi toteutettuna mutta ylipitkänä elokuvana, jonka yhteiskunnallinen sanoma ei jaksa kantaa. Hän antaa sille kolme tähteä viidestä, mikä vastaa sanallista arviota ”hyvä”.


title: Serpien kylässä 7

text:
Serpien kylässä 7 on seitsemäs osa "Serpien kylässä" -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä-radio-ohjelmasta. Mukana ovat ohjelmat: "Usko tai älä usko" sekä "Tasa-arvo ja suvaitsevaisuus". Tupla-CD:tä ei saa yksittäisenä, vaan se on mukana ainoastaan "Serpien kylässä Boxi 2":ssa.
__notoc__


title: Baltic Circle -festivaali

text: Baltic Circle on kansainvälinen nykyteatterifestivaali, joka järjestetään aina marraskuussa esityskohtaisissa tiloissa Helsingissä.


title: Baltic Circle -festivaali

text: Yhteistyö: Baltic Circle toimii yhteistyössä eurooppalaisten ja kotimaisten teatterifestivaalien ja tuotantokeskusten kanssa.


title: Baltic Circle -festivaali

text: Kehittämistyö: Festivaali järjestää koulutusta, seminaareja ja työpajoja sekä osallistuu julkiseen taidekeskusteluun. Keskeisintä kehittämistyötä on vuoropuhelu taiteilijoiden ja yleisön kanssa.


title: Baltic Circle -festivaali

text: Uudet tuotantomallit: Festivaalilla nähdään Baltic Circlen omia tuotantoja sekä kansainvälisiä yhteistuotantoja, joissa Baltic Circle toimii osatuottajana. Baltic Circle pilotoi nykyteatteri- ja esitystaiteen residenssitoimintaa Suomessa.


title: Baltic Circle -festivaali

text: Kulttuurivaihto: Baltic Circle tuo Suomeen kansainvälisiä vierailuesityksiä ja esittelee suomalaisen nykyteatterikentän uusia kykyjä.


title: Baltic Circle -festivaali

text: Diskurssi: Baltic Circle on yhteisö, jossa taiteen tekijät ja yleisö voivat käydä keskustelua ja kyseenalaistaa sekä tutkia uusia näkökulmia taiteeseen ja ympäröivään maailmaan.


title: Baltic Circle -festivaali

text:
Vuodesta 1996 Baltic Circle -hanke on edistänyt eurooppalaista kulttuurivaihtoa lähinnä Itämeren alueella. Taiteilijavaihto, draamakäännökset, kansainväliset yhteistuotannot sekä Euroopan tason kulttuurihankkeet ovat tärkeä osa Baltic Circlen toimintaa.
Baltic Circle -festivaaleja on järjestetty Helsingissä vuodesta 2000 alkaen ja vuodesta 2007 vuosittain. Festivaali esittelee nykyteatterin uusimpia suuntauksia ja toimii kohtaamis- ja verkostoitumispaikkana teatterin ammattilaisille ja yleisölle.
Baltic Circle -hanketta on ollut luomassa joukko suomalaisia teatterin ammattilaisia, joita yhdistää halu tehdä taiteellisesti kunnianhimoista nykyteatteria ja siten myös taiteellisesti kunnianhimoisia nykyteatterifestivaaleja. Baltic Circle tekee yhteistyötä Pohjois- ja Itä-Euroopan teatterifestivaalien, tuotantokeskusten ja monien kulttuuri-instituuttien kanssa. Vuonna 2007 Baltic Circle saavutti pohjoismaisella ministerineuvostotasolla Ars Baltica -statuksen. Vuodesta 2007 lähtien se on ollut myös jäsenenä kansainvälisessä esittävien taiteiden nykytaideverkosto IETM:ssa (+400 jäsentä) sekä FIT (Festivals In Transition) -verkostossa.
Baltic Circle on toiminut pääjärjestäjänä ja osajärjestäjänä useissa EU-hankkeissa sekä saanut työstään Suomen Teatteriliiton tunnustuspalkinnon vuosina 2001 ja 2005. Tärkeimmät tukijat ovat Q-teatteri, Helsingin kulttuurikeskus, opetus- ja kulttuuriministeriö, EU:n Kulttuuriohjelma sekä Suomen Kulttuurirahasto.


title: Serpien kylässä 8

text:
Serpien kylässä 8 on kahdeksas osa "Serpien kylässä" -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä-radio-ohjelmasta. Mukana ovat ohjelmat: "Jarrutusilta" sekä "Ammatit EU-aikana". Tupla-CD:tä ei saa yksittäisenä, vaan se on mukana ainoastaan "Serpien kylässä Boxi 2":ssa.
__notoc__


title: Peter Krause

text: Peter Krause (s. 12. elokuuta 1965) on yhdysvaltalainen näyttelijä. Hänet tunnetaan parhaiten Nate Fisherin roolista televisiosarjassa "Mullan alla".


title: Peter Krause

text: Krause syntyi Alexandriassa, Minnesotassa, ja oli alun perin innokas urheilija. Hän kiinnostui myöhemmin teatterista ja valmistui Gustavus Adolphus Collegesta vuonna 1987. Päätettyään koettaa onneaan näyttelijänä hän jatkoi opintojaan New Yorkin yliopistossa.


title: Peter Krause

text: Työskennellessään baarimestarina New Yorkissa Krause tutustui käsikirjoittaja Aaron Sorkiniin. Hän on ollut ehdolla kolmen Emmy-palkinnon ja kahden Golden Globen saajaksi.


title: Peter Krause

text: Krause esiintyi vuosina 1998–2000 Casey McCallin roolissa tilannekomediassa "Sports Night" ja debytoi "Mullan alla" -sarjassa vuonna 2001. Vuosina 2007–2009 hän näytteli sarjassa "Dirty Sexy Money". Lisäksi hän on esiintynyt mm. "Truman Show'ssa". Vuonna 2011 Krause näytteli elokuvassa Beastly. Tällä hetkellä Krause näyttelee Adam Bravermania "Samaa sukua" -sarjassa.


title: Chetumal

text: Chetumal on kaupunki Jukatanin niemimaan itärannikolla Meksikossa. Se on Quintana Roon osavaltion pääkaupunki ja Othón P. Blancon kunnan hallinnollinen pääkaupunki. Vuonna 2014 kaupungin asukasluku oli 169 700.


title: Chetumal

text: Chetumal sijaitsee Chetumalin lahden länsipuolella lähellä Rio Hondo -joen suuta. Chetumal on alueella merkittävä satamakaupunki ja toimii Meksikon tärkeimpänä kauppapaikkana naapurivaltion Belizen kanssa. Sijaintinsa vuoksi kaupunki on altis trooppisille hirmumyrskyille. Hurrikaanit Janet ja Dean, molemmat viidennen luokan hirmumyrskyjä, tulivat maihin lähellä Chetumalia (vuosina 1955 ja 2007).


title: Chetumal

text: Esikolumbiaanisella ajalla mayakaupunki nimeltä Chactemal hallitsi nykyisen Quintana Roon eteläistä osaa ja Belizen koillisosaa. Tämän kaupungin oletetaan sijainneen Rio Hondon toisella puolella nykyisen Belizen alueella eikä samalla paikalla kuin nykyinen Chetumal.


title: Chetumal

text: Nyky-Chetumal perustettiin meksikolaisena satamakaupunkina vuonna 1898 nimellä Payo Obispo. Nimi muutettiin virallisesti Chetumaliksi vuonna 1936.


title: Finpro

text: Finpro Oy (alk. Suomen vientiyhdistys, 1938–1999 Suomen ulkomaankauppaliitto) on Suomen valtion kokonaan omistama osakeyhtiö, jonka tavoitteena on vienninedistäminen. Sen perustivat suomalaiset yritykset rekisteröidyksi yhdistykseksi vuonna 1919. Finpro auttaa suomalaisia pk-yrityksiä kansainvälistymään, hankkii Suomeen lisää ulkomaisia investointeja ja kasvattaa ulkomaisten matkailijoiden virtaa Suomeen. Finpron tehtävä on tuoda kasvua Suomeen. Finpron toiminta on valtion rahoittamaa.


title: Finpro

text: Vuoden 2018 alussa Finpro ja Tekes yhdistyivät uudeksi toimijaksi nimeltä Business Finland.


title: Finpro

text: Finpro on osa Team Finland -verkostoa. Team Finland -verkosto edistää Suomen taloudellisia ulkosuhteita, maakuva- ja promootiotyötä, yritysten kansainvälistymistä sekä Suomeen suuntautuvia ulkomaisia investointeja. Sen tavoitteena on tehostaa näiden sektoreiden suomalaistoimijoiden välistä yhteistyötä.


title: Finpro

text: Team Finland -verkoston ytimen muodostavat työ- ja elinkeinoministeriö, ulkoministeriö, opetus- ja kulttuuriministeriö sekä näiden tulosohjauksessa olevat julkisrahoitteiset organisaatiot ja ulkomaiset verkostot. Team Finland -verkostolla on yhteinen, valtioneuvoston toteuttama ohjaus. Sen ulkomaisesta toiminnasta vastaa yli 70 paikallista tiimiä eri puolilla maailmaa.


title: Finpro

text: Finpron toiminta uudistui syyskuussa 2014 Työ- ja elinkeinoministeriön ja tärkeimpien sidosryhmien aloitteesta. Uudistuneella Finprolla on kolme keskeistä toimintoa: edistää suomalaisten yritysten kansainvälistymistä, hankkia ulkomaisia investointeja Suomeen ja kasvattaa ulkomaisten matkailijoiden virtaa Suomeen. Kyseiset palvelut tarjotaan Export Finland, Invest in Finland ja Visit Finland -brändien alla. Finprolla on noin 200 asiantuntijaa yli 40 maassa.


title: Finpro

text: Finpron toiminta alkoi, kun Turussa perustettiin vuonna 1919 "Suomen Vientiyhdistys". Sitä johti kauppaneuvos Edvard Åström. Yhdistyksen kotipaikka muuttui Helsingiksi keväällä 1921.


title: Finpro

text: Yhdistys loi edustajaverkoston useisiin maihin. Vienninedistys koski lähinnä maataloustuotteita. Uusia markkinoita haettiin Itä-Euroopan maista. 1930-luvulla kohdetuotteiksi tulivat myös huonekalut ja lahjatavarat sekä urheiluvälineet. Tällöin suomalainen muotoilu ja urheilu olivat avanneet pään näiden kaupalle.


title: Finpro

text:
Vuonna 1938 yhdistys muutti nimekseen "Suomen Ulkomaankauppaliitto" (Finlands Utrikeshandelsförbund). Sen toiminnan pääpaino oli kansainvälisiin messuihin osallistumisessa, joka oli tuolloin markkinointitrendinä Euroopassa. Messutoiminta katkesi toiseen maailmansotaan ja jatkui sen jälkeen. 1950-luku oli messujen kultaista kautta. 1960-luvun alussa kansainvälisiä viennin esteitä poistui Länsi-Euroopasta ja muualtakin maailmalla. Tämä johti siihen, että Ulkomaankauppaliitto alkoi tehdä laajempia maakohtaisia kampanjoita.
Vuonna 1968 valtio aikoi perustaa oman valtion laitoksen vienninedistämiseen. Teollisuus ja Ulkomaankauppaliitto kuitenkin saivat pidettyä tämän roolin Ulkomaankauppaliitolla, jonka rahoitus kaksinkertaistui.
1980-luvulla liitto perusti etenkin pieniä yrityksiä neuvovia toimistoja eri puolille Suomea. Suomen lähetystöissä toimineet kaupalliset sihteerit siirtyivät Ulkomaankauppaliittoon syksyllä 1992. Vuonna 1995 Ulkomaankauppaliitto solmi KTM:n kanssa puitesopimuksen. Syyskuussa 1997 liiton aluetoimistojen henkilöt siirtyivät TE-keskuksiin. KTM arvioi Ulkomaankauppaliiton toiminnan vuonna 1996, joka johti mittaviin uudistuksiin. Liiton nimi muuttui nykyiseen Finpro-muotoon 4. maaliskuuta 1999.


title: Finpro

text: Rekisteröitynä yhdistyksenä toiminut Finpro ry muutettiin kokonaan valtion omistamaksi osakeyhtiöksi vuonna 2015.


title: Finpro

text: Finpron toimitusjohtajana toimii DI, Markus Suomi. Finprolaisista kaksi kolmasosaa toimii ulkomailla yli 50 vientikeskuksessa.


title: Unbreakable (Backstreet Boysin albumi)

text: Unbreakable on yhdysvaltalaisen poikabändi Backstreet Boysin kuudes studioalbumi, joka julkaistiin Jive Records -levy-yhtiön kautta 24. lokakuuta 2007, ensimmäisenä Japanissa. Kyseessä oli yhtyeen ensimmäinen albumi, jolla yksi sen alkuperäisjäsenistä, Kevin Richardson, ei enää ollut mukana erottuaan BSB:sta kesällä 2006.


title: Unbreakable (Backstreet Boysin albumi)

text: Heinäkuussa 2007 julkistettiin, että Backstreet Boys julkaisee uuden albuminsa 30. lokakuuta 2007, heidän ensimmäinen uutta materiaalia sisältävä albuminsa kahteen vuoteen. Ennen kuin Brian ja A.J. julkistivat albumin nimen, 13. elokuuta 2007 albumin huhuttuja nimiä olivat muun muassa "End to Beginning" ja "Motivation".


title: Unbreakable (Backstreet Boysin albumi)

text: INROCK -lehden haastattelussa Brian sanoi uuden albumin sisältävän vaihtelevasti eri musiikkityylejä yhdistäen sekä yhtyeen 1990-luvun lopun levytyksistä tuttua soundia että tuoreemmilla tuotoksilla kuultua kitarapainotteista poprockia. Pojat auttoivat kirjoittamaan viisi albumin kappaletta (mukaan lukien "Intro").


title: Unbreakable (Backstreet Boysin albumi)

text: 2. lokakuuta 2007 kappaleet "Unmistakable" ja "Something That I Already Know" julkaistiin Promosquadin ja RateTheMusicin internet sivuilla. Seuraavana päivänä Japanilainen radioasema vuosi albumin intron sekä kappaleen "Everything But Mine".


title: Unbreakable (Backstreet Boysin albumi)

text: Albumin päättävä kappale "Unsuspecting Sunday Afternoon" on pätkitty kahteen osaan. Ensimmäinen osa, minuutin kestävä a cappella versio kertosäkeestä eli "Intro", aloittaa albumin ja toinen osa, joka on kolmen ja puolen minuutin pituinen päättää albumin. Kaikki neljä jäsentä auttoivat kirjoittamaan kyseistä kappaletta.


title: Unbreakable (Backstreet Boysin albumi)

text: Ensimmäinen single "Unbreakble" -albumilta oli oletettu toinen single, "Helpless When She Smiles". Kyseisen kappaleen musiikkivideo kuvattiin 13. marraskuuta 2007 Joshua Tree -kansallispuistossa, Kaliforniassa. Videon ensiesiintyminen oli Yahoo! Music -nettisivuilla 12. joulukuuta 2007.


title: Unbreakable (Backstreet Boysin albumi)

text: Backstreet Boysit lähtivät kiertueelle 16. helmikuuta 2008 Tokyo Domesta, Tokiosta, Japanista ja päättyi 23. marraskuuta 2008 Hollywood Palladiumilla, Los Angelesissa.


title: Unbreakable (Backstreet Boysin albumi)

text: Katso lisää täältä


title: Jukka Kuoppamäen parhaita vol. 1

text: Jukka Kuoppamäen parhaita vol. 1 on iskelmälaulaja Jukka Kuoppamäen vuonna 1973 julkaistu kokoelma-albumi. Kuoppamäki sai albumista ensimmäisen kultalevynsä.


title: Jukka Kuoppamäen parhaita vol. 1

text: A-puoli


title: Jukka Kuoppamäen parhaita vol. 1

text: B-puoli


title: Natascha McElhone

text: Natascha McElhone, alun alkaen Taylor (s. 14. joulukuuta 1969) on englantilainen näyttelijä, joka on esiintynyt muun muassa elokuvassa "Truman Show" ja televisiosarjassa "Californication".


title: Natascha McElhone

text: McElhone syntyi Hampsteadissa, Lontoossa journalistivanhemmille, jotka erosivat tyttären ollessa kaksivuotias. Hän harrasti irlantilaista tanssia kuusivuotiaasta 12-vuotiaaksi ja opiskeli St. Mary's Hall School for Girlsissä sekä myöhemmin London Academy of Music and Dramatic Artissa, josta hän valmistui vuonna 1993.


title: Natascha McElhone

text: 19. toukokuuta 1998 McElhone meni naimisiin plastiikkakirurgi Martin Hirigoyen Kellyn kanssa, joka menehtyi 20. toukokuuta 2008 kotiportailleen Lontoossa. Parilla on kolme poikaa: Theodore (s. 2000), Otis (s. 2003) ja Rex, joka syntyi lokakuussa 2008, viisi kuukautta isänsä kuoleman jälkeen.


title: Natascha McElhone

text: McElhone on saavuttanut mainetta sekä teatterista, televisiosta että elokuvista. Varhaiseen uraan kuuluu esiintyminen muun muassa televisiosarjassa "Bergerac" 19. tammikuuta 1991.


title: Natascha McElhone

text: McElhone teki elokuvadebyyttinsä "Vuosissa Picasson kanssa" vuonna 1996. Toinen tunnettu elokuvarooli oli "Truman Show’ssa" vuonna 1998.


title: Natascha McElhone

text: Vuonna 2002 McElhone nähtiin elokuvassa "Solaris". Kyseinen esiintyminen toi näyttelijälle kaksi huomattavaa palkintoehdokkuutta: hän oli vuonna 2003 ehdolla Irlannin IFTA-palkinnon ja Academy of Science Fiction, Fantasy & Horror Filmsin Saturn-palkinnon saajaksi.


title: Unbreakable

text: Unbreakable voi viitata:


title: Dawn of Victory

text: Dawn of Victory on power metal -yhtye Rhapsodyn vuonna 2000 julkaistu kolmas studioalbumi.


title: Marianne Timmer

text: Maria Aaltje ("Marianne") Timmer (s. 3. lokakuuta, 1974 Sappemeer) on alankomaalainen pikaluistelija ja kolminkertainen olympiavoittaja, ja kolminkertainen maailmanmestari.


title: Marianne Timmer

text: Ensimmäisen aikuisten arvokisamitalinsa Timmer voitti MM-kisoista 1997, missä hän voitti kultaa 1 000 metrillä ja myöhemmin myös 1 500 metrillä. Hän voitti myös Naganon olympialaisista 1998 kultaa sekä 1 000 ja 1 500 metrillä. Seuraavissa MM-kisoissa Heerenveenissä 1999 hän saavutti kultaa sprinttikisassa ja pronssia 500 metriltä.


title: Marianne Timmer

text: Timmer voitti MM-kultaa Naganossa 2004 sprintistä, ja olympiakultaa 1 000 metriltä Torinosta 2006, mikä on myös hänen viimeisin arvokisamitalinsa.


title: Costa Rica olympialaisissa

text: Costa Rica osallistui olympialaisiin ensimmäisen kerran Berliinin 1936 kesäolympialaisissa. Säännöllisesti maa on ollut mukana kesäolympialaisissa Tokion 1964 kisoista lähtien. Maa on saavuttanut neljä olympiamitalia, ensimmäisen niistä Soulin 1988 kesäolympialaisissa. Talviolympialaisissa maa ei ole menestynyt.


title: Costa Rica olympialaisissa

text: Costa Rican ainoat olympiamitalit ovat yhden sisarusparin saavuttamia. Silvia Poll saavutti hopeaa 200 metrin vapaauinnissa Soulissa 1988. Hänen pikkusiskonsa Claudia Poll voitti saman lajin kultaa Atlantan 1996 olympialaisissa ja sai seuraavissa kisoissa kaksi pronssimitalia.


title: Susannah Harker

text: Susannah Harker (s. 26. huhtikuuta 1965 Lontoo) on brittiläinen näyttelijä. Hän oli ehdolla Bafta-palkinnon saajaksi vuonna 1991.


title: Susannah Harker

text: Hän on esiintynyt television puolella mm. "House of Cardsissa" (1990) sekä "Ylpeydessä ja ennakkoluulossa" (1995); elokuvista tunnetuimpia on "Vuodet Picasson kanssa" (1996).


title: Susannah Harker

text: Myös Harkerin sisar Caroline on menestynyt näyttelijänuralla.


title: Susannah Harker

text: Harker oli naimisissa näyttelijä Iain Glenin kanssa vuodesta 1993, kunnes erosi vuonna 2004. Avioliitosta syntyi yksi poika, Finlay.


title: Mariska Hargitay

text: Mariska Magdolina Hargitay (s. 23. tammikuuta 1964 Santa Monica, Kalifornia, Yhdysvallat) on yhdysvaltalainen näyttelijä. Hargitay suoritti näyttämötaiteen major-opinnot UCLA:ssa. Hänet on palkittu sekä Golden Globella että Emmy-palkinnolla.


title: Mariska Hargitay

text:
Hargitay on esittänyt vuodesta 1999 Olivia Bensonia "" -poliisisarjassa. Hargitayn esittämä Olivia Bensonin roolihahmo on vieraillut myös alkuperäisessä Kova laki sarjassa sekä sen lyhyeksi jääneessä spin-off sarjassa .
Ennen Kova laki -sarjaa Hargitay esiintyi merkittävissä rooleissa sellaisissa TV-sarjoissa kuten Downtown, Viinitila Falcon Crest, Tequila and Bonetti ja Teho-osasto (televisiosarja).


title: Mariska Hargitay

text: Näyttelijäntyönsä lisäksi Hargitay on toiminut sekä tuottajana että ohjaajana. Hän on ohjannut kaikkiaan viisi Kova laki: Erikoisyksikön jaksoa sekä ollut vastaavana tuottajana kauden 18 alusta alkaen.


title: Mariska Hargitay

text: Hargitay syntyi kuuluisille vanhemmille: näyttelijä Jayne Mansfieldille ja Mr. Universe Miklós Hargitaylle. Kesällä 1967 hän menetti äitinsä liikenneonnettomuudessa. Mariska ja hänen kaksi veljeään, Zoltan ja Mickey Jr., olivat onnettomuusauton takapenkillä, mutta selvisivät vähäisillä vammoilla. Mariskan isä Miklós oli unkarilainen näyttelijä. Mariskalla on kaksi vanhempaa veljeä, Zoltan Hargitay ja Mickey Hargitay Jr. Heidän lisäkseen hänellä on isänsä puolelta sisarpuoli Tina Hargitay sekä äitinsä puolelta sisarpuoli Jayne Marie Mansfield ja velipuoli Tony Cimber. Mariska puhuu sujuvasti englantia, ranskaa, espanjaa, unkaria ja italiaa.


title: Mariska Hargitay

text: Elokuussa 2004 Hargitay avioitui saksalaissyntyisen näyttelijän, Peter Hermannin kanssa. Parilla on yksi yhteinen lapsi, 2006 syntynyt poika. Hänen lisäkseen pari adoptoi vuonna 2011 kaksi muuta lasta.


title: Jennifer Coolidge

text: Jennifer Coolidge (s. 28. elokuuta 1961 Boston) on parhaiten komediarooleistaan tunnettu yhdysvaltalainen näyttelijä. Hän on esiintynyt "American Pie" -elokuvissa, "Blondin kostossa" (2001), "Tuhkimotarinassa" (2004), "Date Moviessa" (2006), "Klik!:ssä" (2006) ja "Epic Moviessa" (2007).


title: Jennifer Coolidge

text: Coolidge on elokuvarooliensa ohessa tunnettu muun muassa esiintymisistään televisiosarjoissa "Seinfeld", "Joey", "Frasier" ja "Sinkkuelämää". Hän on myös vieraillut sarjassa "Frendit" esittäen Monican ja Phoeben ärsyttävää "ystävää", ylimielistä ja itserakasta Amandaa, "Tyhjätaskut"-sarjassa puolalaista Sophie Kachinskyä sekä "Glee"-sarjan viimeisellä tuotantokaudella esittäen Whitney S. Pierceä, Britney Piercen äitiä.


title: Haiti olympialaisissa

text: Haiti osallistui olympialaisiin ensimmäisen kerran Pariisin 1900 kesäolympialaisissa yhden miekkailijan voimin. Maan seuraava olympiaesiintyminen tapahtui samassa kaupungissa vuonna 1924. Se osallistui myös kaksiin seuraaviin kesäolympialaisiin, mutta vuoden 1932 jälkeen se oli mukana seuraavan kerran vasta Roomassa 1960 ja Münchenissä 1972. Vuodesta 1984 lähtien Haiti on ollut aina mukana kesäolympialaisissa, mutta talviolympialaisiin se ei ole osallistunut.


title: Haiti olympialaisissa

text: Haiti on saavuttanut kaksi olympiamitalia. Ensimmäisen mitalin saavutti Pariisin 1924 olympialaisten vapaakiväärin joukkuekilpailussa pronssia ampunut joukkue ja toisen Amsterdamin 1928 kisojen pituushypyn hopeamitalisti Silvio Cator.


title: Fred Phelps

text: Fred Waldron Phelps, Sr. (13. marraskuuta 1929 Meridian, Mississippi, Yhdysvallat – 19. maaliskuuta 2014) oli Westboron baptistikirkon johtaja. Ääriliike tunnetaan varsinkin vihamielisestä suhtautumisestaan homoseksuaaleihin.


title: Fred Phelps

text: Phelps oli ammatiltaan entinen lakimies. Hänestä tehtiin virallinen valitus 8. marraskuuta 1977, ja hänen oikeutensa harjoittaa ammattiaan Kansasissa evättiin pysyvästi 20. heinäkuuta 1979.


title: Fred Phelps

text: Hänellä oli kolmetoista lasta.


title: Fred Phelps

text: Phelps aloitti homoseksuaaleihin näkyvän vastustamisen 1980-luvun loppupuolella. Hänen liikkeensä on julkisuudessa syyttänyt muiden muassa Suomea, Ruotsia ja Irlantia homokulttuurin edistämisestä. Juuri tästä rangaistuksina liike piti Intian valtameren maanjäristystä ja tsunamia (2004) sekä Jokelan kouluammuskelutapausta (2007).


title: Fred Phelps

text: Phelps, joka oli demokraattisen puolueen jäsen, oli ehdolla Kansasin kuvernööriksi, puolueensa ehdokkaaksi Yhdysvaltain senaattiin ja Topekan pormestariksi.


title: Amadeus (varausjärjestelmä)

text: Amadeus on kansainvälinen, maailman suurin lentoyhtiöiden paikanvarausten ja muiden matkailupalvelujen tietokonevarausjärjestelmä. Sen toiminnasta vastaa Amadeus IT Group, jonka päämaja on Madridissa, Espanjassa. Lentolippujen lisäksi järjestelmän kautta on mahdollista tilata junamatkoja, risteilyjä ja hotellihuoneita sekä vuokrata autoja.


title: Amadeus (varausjärjestelmä)

text: Air France, Lufthansa, Iberia ja SAS perustivat Amadeusin vuonna 1987 eurooppalaiseksi lentoyhtiöiden jakelujärjestelmäksi. Pian järjestelmän tarjoamien palveluiden käyttäjiksi liittyi muitakin lentoyhtiöitä, ensimmäisinä British Airways, Finnair ja Qantas.


title: Amadeus (varausjärjestelmä)

text: Sittemmin SAS on luopunut omistajuudestaan. Vuonna 1999 yritys listautui pörssiin. Vuonna 2005 se palautui takaisin yksityiseen omistukseen. Nykyään omistajat ovat BC Partners ja Cinven 52,59 prosentin osuudella, Air France 23,07:n, Lufthansa ja Iberia 11,53:n sekä Amadeus Management 1,28 prosentin osuudella.


title: Amadeus (varausjärjestelmä)

text: Järjestelmää käyttää 90 270 matkatoimistoa ja 29 660 lentoyhtiöiden myyntipistettä ympäri maailman. Lippuja voidaan varata 490 lentoyhtiön lennoille, mikä kattaa 95 % koko maailman reittilentoliikenteestä. Järjestelmän piirissä on myös 75 280 hotellia, 22 autovuokraamoketjua 36 000 paikkakunnalla sekä lukuisia muita matkapalveluiden tarjoajia, kuten lautta-, juna-, risteily-, pakettimatka- ja vakuutusyhtiöitä. Järjestelmän verkkosivuilla kävi vuonna 2007 noin 100 miljoonaa eri käyttäjää kuukaudessa. Vuonna 2006 sen kautta tehtiin noin 499 miljoonaa varaustransaktiota.


title: Amadeus (varausjärjestelmä)

text: Järjestelmän ylläpidosta ja kehittämisestä vastaa Amadeus IT Group SA -yhtiö, jonka pääpaikkoja Madridissa sijaitsevan päämajan lisäksi ovat tuotekehitysyksikkö Sophia Antipolis’ssa, Ranskassa, tietojenkäsittelykeskus Erdingissä, Saksassa sekä tietotekniikkapalvelukeskukset Lontoossa ja Sydneyssä. Yhtiö myy palveluitaan myös muihin tietotekniikka-alan liiketoimintatarkoituksiin. Sen palveluksessa on yli 7 760 henkilöä.


title: Amadeus (varausjärjestelmä)

text: Vuonna 1992 järjestelmä otettiin käyttöön Suomessa, missä Amadeus-ratkaisuista ovat käytössä muiden muassa Amadeus Selling Platform -käyttöjärjestelmä, Amadeus-lipunkirjoitus, sähköinen lentolippu, kuluttajille ja yrityksille suunnatut online-varauspalvelut sekä online-kauppaan kehitetty reaaliaikainen maksupalvelu, joka kattaa korttimaksut ja pankkien verkkomaksut. Järjestelmää käyttää yli 90 % suomalaisista matkatoimistoista. Amadeus-ratkaisujen myynnistä, markkinoinnista, kehittämisestä, kouluttamisesta ja tuesta vastaa vuonna 1988 perustettu Finnairin tytäryhtiö Amadeus Finland Oy. Vuonna 2007 yhtiön palveluksessa oli 35 henkilöä; sen toimitusjohtajana toimii Paula Punkari. Liikevaihto vuonna 2007 oli 11 miljoonaa euroa.


title: Amadeus

text: Amadeus voi viitata esimerkiksi seuraaviin:


title: Banaania poskeen (20 suosikkia -sarjan albumi)

text: 20 suosikkia – Banaania poskeen on Seitsemän seinähullua veljestä -yhtyeen kokoelma-albumi vuodelta 1996. Levy on osa "20 suosikkia" -kokoelmalevysarjaa.


title: John Marshall (poliitikko)

text: John Marshall (24. syyskuuta 1755 Germantown, Virginia – 6. heinäkuuta 1835 Philadelphia) oli yhdysvaltalainen lakimies ja poliitikko. Marshall toimi presidentti John Adamsin ulkoministerinä 1800–1801 ja Yhdysvaltain korkeimman oikeuden puheenjohtajana vuodesta 1801 kuolemaansa asti.


title: John Marshall (poliitikko)

text: Marshall istui Virginian osavaltion edustajainhuoneessa vuosina 1782–1789 ja 1795–1796. Vuonna 1799 hänet valittiin Yhdysvaltain edustajainhuoneeseen.


title: Erich Heckel

text: Erich Heckel (31. heinäkuuta 1883 – 27. tammikuuta 1970) oli saksalainen taidemaalari. Hän kuului vuosina 1905–1913 vaikuttaneen Die Brücke -liikkeen perustajajäseniin.


title: Erich Heckel

text: Kolmannessa valtakunnassa natsit julistivat Heckelin työn "rappiotaiteeksi".


title: Erich Heckel

text: Heckel kuoli Radolfzellissä, Baden-Württembergissä 86 vuoden ikäisenä. Hänen teoksiaan on nähtävillä julkisissa kokoelmissa myös Saksan ulkopuolella esimerkiksi New Yorkissa ja Madridissa.


title: Cadillac (albumi)

text: 20 suosikkia – Cadillac on The Renegades -yhtyeen kokoelma-albumi vuodelta 1996. Levy on osa "20 suosikkia" -kokoelmalevysarjaa.


title: Cadillac (albumi)

text: Esa Kuloniemen teos "The Renegades – Luopiotarina" (2017) nimittää Cadillacia elämää suuremmaksi levytykseksi. The Renegades oli kuitenkin supertähti vain Suomessa, sillä se oli ensimmäinen Suomessa hurjalla rokkiasenteella esiintynyt yhtye. Asennetta korosti myös laulun sanoitus. Vince Taylorin 1959 sanoittamasta tekstistä saa käsityksen, että “beibi oksentaa uuteen Cadillaciin” ("Well, my baby threw up in a brand new Cadillac"). Ilmeisesti sanat kuitenkin tarkoittivat, että beibi saapui paikalle ("drove up") Cadillacilla, jolloin seuraava säe "She ain´t never ever coming back" on loogisempi. Yhtye saattoi kuitenkin tahallaan lausua sanan oksennukseen viittaavasti.


title: Jamaika olympialaisissa

text: Jamaika osallistui olympialaisiin ensimmäisen kerran Lontoon 1948 kesäolympialaisissa ja on ollut sen jälkeen mukana kaikissa kesäolympialaisissa, lukuun ottamatta Rooman 1960 kisoja, jolloin sen urheilijat kilpailivat Karibian valtioiden muodostamassa Länsi-Intian liittovaltion joukkueessa. Talviolympialaisiin Jamaika osallistui ensimmäisen kerran Calgaryssa 1988, mutta talvilajeissa se ei ole menestynyt.


title: Jamaika olympialaisissa

text: Jamaika on yhtä pyöräilymitalia lukuun ottamatta saanut kaikki mitalinsa yleisurheilusta ja pääasiassa pikajuoksuista. Sen ensimmäinen olympiavoittaja oli 400 metrin juoksun Lontoon 1948 kisoissa voittanut Arthur Wint, joka voitti toisen kultamitalinsa neljä vuotta myöhemmin 4×400 metrin viestijuoksussa. Kahteen olympiavoittoon on lisäksi yltänyt George Rhoden, Kemar Bailey-Cole, Arthur Wint, Yohan Blake ja Shelly-Ann Fraser-Pryce. Kolme olympiavoittoa on saavuttanut Veronica Campbell-Brown. Maan menestynein olympiaurheiliija on kahdeksan olympiakultaa voittanut Usain Bolt.


title: Ernst Ludwig Kirchner

text: Ernst Ludwig Kirchner (6. toukokuuta 1880 – 15. kesäkuuta 1938) oli saksalainen taidemaalari. Hän kuului vuonna 1905 perustetun ekspressionistisen Die Brücke -liikkeen alkuperäisiin jäseniin.


title: Ernst Ludwig Kirchner

text: Kirchner syntyi Aschaffenburgissa, Baijerissa, ja opiskeli arkkitehtuuria ja maalausta Münchenissä ja omaksui siellä Jugend-tyylin. Jälki-impressionismin vaikutuksesta hänen töihinsä tuli voimakkaampia piirteitä vuoden 1905 jälkeen, jolloin hän perusti Die Bücke -ryhmän. Ryhmä muutti vuonna 1911 Berliiniin. Die Brücken katsotaan hajonneen vuonna 1913. Kirchner joutui vuonna 1915 palvelukseen ensimmäisessä maailmansodassa, mutta sai hermoromahduksen ja vietti pitkiä jaksoja laitoshoidossa.


title: Ernst Ludwig Kirchner

text: Kirchnerin maine kasvoi huomattavasti 1920-luvulla; 1930-luvulla häntä kohtasi kuitenkin takaisku, kun natsit nousivat valtaan ja hänen työnsä julistettiin rappiotaiteeksi. Hän riisti henkensä 58-vuotiaana.


title: Radio Inari

text: Radio Inari on vuonna 1987 perustettu inarilainen paikallisradioasema. Aseman taajuus on Inarissa 89,0 MHz ja Saariselällä 95,7 MHz. Radio Inarista lähetetään muun muassa uutisia, ajankohtaisohjelmia, nuortenohjelmia, erilaisia musiikkiohjelmia, teemaohjelmia ja jumalanpalveluksia.


title: Trinidad ja Tobago olympialaisissa

text: Trinidad ja Tobago osallistui olympialaisiin ensimmäisen kerran Lontoon 1948 kesäolympialaisissa, ja maa on ollut sen jälkeen mukana kaikissa kesäolympialaisissa – tosin Rooman 1960 kisoissa sen urheilijat kilpailivat Länsi-Intian liittovaltion joukkueessa. Talviolympialaisiin maa osallistui ensimmäisen kerran Lillehammerissa 1994, mutta talvilajeissa se ei ole menestynyt.


title: Trinidad ja Tobago olympialaisissa

text: Trinidad ja Tobagon menestyksekkäin laji olympialaisissa on yleisurheilu, mistä se on saanut suurimman osan mitaleistaan ja kaikki olympiavoittonsa.


title: Passionworks

text: Passionworks on suomalainen melankolista, mahtipontista, aggressiivista pop-rockia soittava rockyhtye. Yhtyeen musiikin sävellyksestä ja sanoituksesta vastaa pääosin laulaja Harry (Harriet) Hägglund.


title: Passionworks

text: Passionworks on julkaissut Suomessa kaksi albumia, "Passion Play" (2003), "Blue Play" (2006), viisi singleä, yhden ep:n ja kolme musiikkivideota. Yhtyeen tunnetuin kappale on maaliskuussa 2006 julkaistu "Falling", joka oli kakkosalbumi "Blue Playn" ensimmäinen single. Falling meni ilmestyttyään suoraan Suomen virallisen singlelistan ykköseksi pysyen Top10:ssä neljä viikkoa ja nousi myös rokkibaarien soitetuimmaksi biisiksi (Discopress Oy). YleX Himotuimmat-listalla "Falling" oli korkeimmillaan sijalla 4, Radio SuomiPOPilla sijalla 2 ja Rumban 50 hittiä -listan sijalla 11.


title: Passionworks

text: Nyttemmin helsinkiläistynyt yhtye on tullut tunnetuksi myös soittajavaihdoksistaan. Alkuperäisjäsenistöstä on jäljellä enää perustajakaksikko laulaja Harry ja basisti Kristian Pihlajaharju. Yhtyeen nykyisenä kitaristina toimii Tomi Meriläinen ja rumpalina Markus Lintunen.


title: Passionworks

text: Passionworks on perustettu Etelä-Pohjanmaalla Alahärmässä vuonna 1998, jolloin siinä soittivat basisti Kristianin ja laulaja Harrietin lisäksi jälkimmäisen veli, kitaristi Kai Hägglund. Rumpaliksi saatiin Harryn edellisen yhtyeen Sonicroomin rumpali Micki Lantela ja koskettimiin ystäväpiiristä Carita Tamminen. Micki Lantelan tilalle rumpaliksi vaihtui kuitenkin pian Caritan puoliso Juha Laasanen.


title: Passionworks

text: Passionworks noteerattiin jo ensisinglensä "Get Away"/"Invisible Child" (1999) myötä niin Radiomafiassa kuin Jyrkissäkin, mutta musiikillisen vahvuutensa yhtye pääsi näyttämään tammikuussa 2001 ilmestyneellä, Mikko Karmilan tuottamalla "Passion Play Vol. 0.3" -ep:llään. Ep noteerattiin muun muassa Helsingin Sanomien NYT-liitteessä ja se myytiin muutamassa kuukaudessa loppuun.


title: Passionworks

text: Tammikuussa 2003 julkaistu Mikko Karmilan, Harryn ja Kristianin yhdessä tuottama ensimmäinen albumi "Passion Play" (2003) jatkoi ep:n linjalla. Levyllä koskettimia soitti Carita Tammisen ohella 2001 yhtyeeseen liittynyt uusi kosketinsoittaja Maiju Tommila ja kitaraa yhtyeen kolme ensimmäistä kitaristia, Kai Hägglund, Ville Nilsson ja Kim Blomberg. Levyn ensimmäinen single, elokuussa 2002 julkaistu "I'll Never Be (Satisfied)" nousi muun muassa silloisen Radio Cityn soittolistalle.


title: Passionworks

text: Uusien kitaristien ja rumpalien vaihdosten jälkeen kokoonpano vakiintui huhtikuussa 2006 julkaistulla Anssi Kipon, Harryn ja Kristianin tuottamalla "Blue Play" -albumilla. Levyllä kitaroista vastaa yhtyeen nykyinen kitaristi Tomi Meriläinen ja rummuista Markus Lintunen.


title: Passionworks

text:
Festareilla Passionworks on soittanut muun muassa DBTL:ssä, Qstockissa, Koria-Rollissa ja Välipuistorockissa. Viime vuosien aikana Passionworksin taipaleelle on sattunut paljon surua ja vastoinkäymisiä, kun entinen kosketinsoittaja Carita Tamminen menehtyi rintasyöpään tammikuussa 2005 vain 30-vuotiaana. Myös pitkäaikainen kosketinsoittaja Maiju Tommila jätti yhtyeen elokuussa 2006, minkä jälkeen yhtye on jatkanut ilman kosketinsoittajaa.
"Falling"-kappaleesta tehty musiikkivideo valittiin kaikkien aikojen seitsemänneksi parhaaksi musiikkivideoksi Ylen musiikki-tv:n äänestyksessä vuoden 2006 lopussa.


title: Passionworks

text: Falling on julkaistu myös marraskuussa 2006 ilmestyneellä saksalaisella "13th Street - The Sound Of Mystery Vol. 2" -kokoelmalevyllä, ja alkuvuodesta 2007 Passionworks solmi lisenssisopimuksen saksalaisen ZYX Musicin kanssa. Sopimus kattaa yhtyeen "Blue Play" -levyn julkaisun Saksassa, Sveitsissä, Itävallassa, Benelux-maissa, Isossa-Britanniassa, Ranskassa, Venäjällä, Ukrainassa ja Puolassa. "Blue Play – German edition" julkaistiin Falling-videon lisäkappaleella varustettuna heinäkuussa 2007 Saksassa.


title: Passionworks

text: Disk Union on julkaissut yhtyeen albumit "Passion Play" ja "Blue Play" Japanissa kesäkuussa 2008. Blue Playn kappaleita on puolestaan mukana useammallakin GSA-maissa julkaistulla kokoelmalevyllä.


title: Passionworks

text: Passionworks esiintyi Tarja Turusen Euroopan-kiertueen "Storm in Europe 2008" lämmittelijänä keväällä 2008.


title: Passionworks

text: Passionworks osallistui vuonna 2009 Suomen euroviisukarsintaan. Yhdessä Tony Turusen kanssa esitetty kappale "Surrender" pääsi toisen mahdollisuuden kautta finaaliin. Kappale pääsi edelleen superfinaaliin, jossa se sijoittui kolmanneksi.


title: Passionworks

text: Rowan3 Productions Ky on Passionworks-yhtyeen basisti Janne (Kristian) Pihlajaharjun vuonna 1999 perustama yritys, joka toimii mm. Passionworksin levyjen julkaisijana (label: Rowan3), tapahtumajärjestäjänä ja ohjelmatoimistona. Yhtiö vastasi mm. elokuussa 2007 uudelleen henkiinherätetyn Tulivuorirockin järjestämisestä . Vuodesta 2008 lähtien yritys on järjestänyt mm. suurkonsertteja Vimpelin Saarikentällä sekä joulukonserttikiertueita mm. Tarja Turuselle Suomessa .


title: Passionworks

text: Yrityksen toimitusjohtajana, omistajana ja promoottorina toimii Pihlajaharju, ja äänettömänä yhtiömiehenä Passionworksin laulaja Harriet Hägglund.


title: Käthe Kollwitz

text: Käthe Schmidt Kollwitz (8. heinäkuuta 1867 – 22. huhtikuuta 1945) oli saksalainen taidemaalari, taidegraafikko ja kuvanveistäjä. Kollwitz on Saksan kuuluisimpia naistaiteilijoita.


title: Käthe Kollwitz

text:
Kollwitz opiskeli maalausta Berliinissä 1884–1885 ja Münchenissä 1888–1889. Hän ihaili Max Klingeriä, ja vuodesta 1890 hän keskittyi taidegrafiikkaan tehden etsauksia, litografiaa, puupiirroksia ja kuivaneulapiirroksia.
Hän ryhtyi kuvanveistäjäksi, kun hänen poikansa Peter kuoli ensimmäisessä maailmansodassa neljäntenä taistelupäivänään. Käthe oli painostanut puolisoaan sallimaan alaikäisen poikansa Peterin lähdön ensimmäiseen maailmansotaan. Hänen miehensä ei ollut ollut ensiksi halukas antamaan lupaa. Kollwitz purki suruaan sarjaan grafiikan lehtiä ja myöhemmin graniittiseen muistomerkkiin, joka esittää surevia vanhempia ja joka pystytettiin Belgiaan Ypresiin.


title: Käthe Kollwitz

text: Hänen työnsä heijastelivat taiteilijan sosiaalista omaatuntoa ja niiden aiheina toimivat usein tavalliset ihmiset, jotka olivat milloin köyhyyden ja nälän, milloin sodan uhreja. Tyylillisesti Kollwitz aloitti naturalistina, mutta myöhemmässä tuotannossa oli ekspressionistisia piirteitä.


title: Paula Modersohn-Becker

text: Paula Modersohn-Becker (8. helmikuuta 1876, Dresden – 20. marraskuuta 1907, Worpswede) oli saksalainen taidemaalari.


title: Paula Modersohn-Becker

text: Paula Becker syntyi vanhempiensa seitsemästä lapsesta kolmanneksi ja muutti perheensä mukana vuonna 1888 Bremeniin. Hänen isänsä Carl Woldemar Becker oli ammatiltaan rautatieinsinööri, ja äiti Mathilde von Bültzingslöwen kuului thüringeniläiseen aatelissukuun. Paulan lapsuudenkodissa harrastettiin monipuolisesti musiikkia, kirjallisuutta ja maalaustaidetta. Paulan isä suhtautui aluksi varauksellisesti tyttärensä aikeisiin ryhtyä taidemaalariksi, sillä naistaidemaalareita pidettiin tuohon aikaan jonkinlaisina kummajaisina. Myönnytyksenä isälleen Paula hanki kansakouluopettajan pätevyyden, jotta hänellä olisi taidemaalarin ammatin lisäksi myös "kunnollinen" ammatti.


title: Paula Modersohn-Becker

text: 1800-luvun lopulla naisia ei vielä hyväksytty saksalaisiin taideakatemioihin, joten Becker aloitti taideopintonsa yksityisten opettajien ohjauksessa. Lisäksi hän saattoi opiskella naisille tarkoitetuissa taideyhdistyksissä, muun muassa Berliinissä vuosina 1896–1898.


title: Paula Modersohn-Becker

text: Becker kävi ensimmäisen kerran Pariisissa vuonna 1900 ja näki siellä runsaasti oman aikansa edistyksellisintä taidetta. Hän alkoi ottaa etäisyyttä perinteisiin maalaustyyleihin, jotka olivat tuolloin vielä vallitsevia Saksassa, ja alkoi etsiä omaa persoonallista tyyliään. Pariisin museoista ja gallerioista tuli hänen taiteilijauransa tärkeimmät virikkeiden antajat. Hän vieraili Pariisissa uudelleen vuosina 1903, 1905 ja 1906, pohtien viimeisellä kerralla jopa muuttamista pysyvästi sinne.


title: Paula Modersohn-Becker

text: Naisen edellytykset elättää itsensä taiteella olivat vuoden 1900 paikkeilla huonot, joten Becker joutui elämään hyvin säästeliäästi. Tilanne muuttui vuonna 1901, kun hän avioitui taidemaalari Otto Modersohnin (1865–1943) kanssa. Avioliitto toi hänelle taloudellisen turvallisuuden, rajoittamatta kuitenkaan suuresti hänen taiteellisia pyrkimyksiään, sillä Otto Modersohn suhtautui hyväksyvästi vaimonsa taiteilijauraan.


title: Paula Modersohn-Becker

text: Avioiduttuaan Paula Modersohn-Becker muutti miehensä kotipaikkakunnalle Worpswedeen, joka on pienehkö kylä noin 20 km pohjoiseen Bremenistä. Worpswedessä asui tuolloin monia muitakin taiteilijoita, joita yhdisti pyrkimys irtautua virallisten taideakatemioiden edustamasta vanhoillisuudesta. Worpswedeläisten taide oli kuitenkin kaukana Pariisin moderneista virtauksista ja muistutti lähinnä saksalaista romanttista maisemamaalausta. Paula Modersohn-Beckerin Ranskasta poimitut uudenlaiset taidenäkemykset saivat siis varsin vähän ymmärrystä osakseen Worpswedessä.


title: Paula Modersohn-Becker

text: Modersohn-Beckerin taide ei tyytynyt pelkkään todellisuuden jäljittelyyn, vaan hän pyrki liittämään teoksiinsa suurempia symbolisia merkityksiä. Hänen teoksistaan voi usein löytää viittauksia syntymän ja kasvun teemoihin. Tyylillisesti hän pyrki muotojen yksinkertaistamiseen, ja monet hänen töistään ovat tilavaikutelmaltaan kaksiulotteisia.


title: Paula Modersohn-Becker

text:
Modersohn-Beckeriä voidaan luonnehtia varhaiseksi ekspressionistiksi. Hänen tyylistään voi löytää yhtymäkohtia nabismiin sekä Paul Gauguinin ja Paul Cézannen taiteeseen. Modersohn-Becker oli ehkä ensimmäinen saksalainen taidemaalari, joka ymmärsi Cézannen merkityksen nykytaiteelle.
Modersohn-Beckerin elämän viimeisen vuoden suuri teema oli äitiys, sillä hän tuli raskaaksi alkuvuodesta 1907. Samoihin aikoihin hän oli enteellisesti kiinnostunut Egyptin Faiyumin muumiomaalauksista ja jäljitteli niiden tyyliä viimeisessä omakuvassaan (ns. omakuva kamelianoksan kanssa). Tytär Mathilde syntyi 2. marraskuuta 1907. Synnytys oli niin vaikea, että lääkäri määräsi äidin pitkään vuodelepoon. Kun hän sitten viimein 20. marraskuuta sai luvan nousta ylös sängystä, sai hän veritulpan ja kuoli sydänkohtaukseen. Hän oli kuollessaan 31-vuotias. Tytär eli vuoteen 1998.


title: Paula Modersohn-Becker

text: Lyhyen elämänsä aikana Paula Modersohn-Beckerin taide sai vähän huomiota. Hän sai myydyksi vain kolme maalausta. Osittain vähäinen maine johtui ehkä siitä, että kriitikot olivat antaneet murskaavaa kritiikkiä hänen ensimmäisestä näyttelystään vuonna 1899, mikä sai hänet varomaan töidensä ennenaikaista tuomista näytteille. Nykyään Modersohn-Beckeriä pidetään Käthe Kollwitzin ohella merkittävimpänä saksalaisena naistaidemaalarina.


title: Bahama olympialaisissa

text: Bahama osallistui olympialaisiin ensimmäisen kerran Helsingin 1952 kesäolympialaisissa ja on ollut sen jälkeen mukana kaikissa kesäolympialaisissa lukuun ottamatta Moskovan 1980 kisoja, joita se boikotoi. Talviolympialaisiin maa ei ole osallistunut.


title: Bahama olympialaisissa

text: Bahaman menestyksekkäin urheilumuoto olympialaisissa on yleisurheilu. Sydneyn 2000 kisoissa kultaa voittivat naisten 4 × 100 metrin viestijoukkue ja Pauline Davis-Thompson 200 metrin juoksussa sekä Ateenassa 2004 Tonique Williams-Darling 400 metrin juoksussa. Pauline Davis-Thompson sijoittui Sydneyssä 200 metrillä alun perin toiseksi, mutta Yhdysvaltain Marion Jonesin dopingtapauksen seurauksena hän nousi kaksinkertaiseksi olympiavoittajaksi. Lontoossa 2012 kultaa voitti miesten 4 × 400 metrin viestijoukkue. Bahaman ensimmäiset olympiavoittajat olivat purjehduksen Star-luokan Tokion 1964 olympialaisissa voittaneet Durward Knowles ja Cecil Cooke. Knowles oli myös toinen Bahaman ensimmäisistä mitalisteista, kun hän Melbournen 1956 olympialaisissa sijoittui Sloan Farringtonin kanssa pronssille. Knowles ja Farrington olivat mukana jo Lontoon 1948 olympialaisissa mutta tuolloin he edustivat Isoa-Britanniaa.


title: Principenmedestäjä

text:
Principenmedestäjä ("Anabathmis hartlaubii" tai "Nectarinia hartlaubii") on afrikkalainen medestäjien heimoon kuuluva varpuslintu. Lajin nimesi Gustav Hartlaub vuonna 1857. Puutarhamedestäjien sukuun kuuluu principenmedestäjän lisäksi kaksi muuta lajia.
__notoc__
Principenmedestäjä on pienikokoinen ja värikäs lintu, jonka nokka on pitkä ja alaspäin käyrä. Lajin vatsa on keltainen, rinta ja kurkku siniset, päälaki ja selkäpuoli ruskeat ja silmärengas punainen.


title: Principenmedestäjä

text: Principenmedestäjä on Guineanlahdella sijaitsevien São Tomén ja Príncipen saarten kotoperäinen laji, jonka esiintymisalueen laajuus on noin 150 neliökilometriä. Lajin kanta on elinvoimainen.


title: Principenmedestäjä

text: Principenmedestäjä syö kukkien mettä sekä hyönteisiä ja muita pieniä selkärangattomia.


title: Anton Reichenow

text: Anton Reichenow (1. elokuuta 1847, Charlottenburg – 6. heinäkuuta 1941, Hampuri) oli saksalainen lintutieteilijä.


title: Anton Reichenow

text: Reichenow oli Jean Cabanisin vävy. Hän työskenteli Berliinin luonnonhistoriallisessa museossa (Museum für Naturkunde). Hänen erityisalaansa olivat Afrikan linnut. Hän teki keräysmatkan Länsi-Afrikkaan, 1872 ja 1873. Hän kirjoitti Afrikan linnuista kirjan "Die Vögel Africas" (1900–05). Hän kirjoitti myös teoksen "Die Vögel der Bismarckinseln" (1899). Hän toimitti "Journal für Ornithologie"ta, lintutieteellistä aikauslehteä, vuosina 1894–1921.


title: Anton Reichenow

text: Hän nimesi linnuista puutarhamedestäjien suvun ("Anabathmis").


title: Anton Reichenow

text: Ainakin 5 lintulajia on nimetty hänen kunniakseen: somalianturturikyyhky ("Streptopelia reichenowi"), kongonpitta ("Pitta reichenowi"), sininaamamedestäjä ("Anthreptes reichenowi"), kultasiipimedestäjä ("Drepanorhynchus reichenowi") ja pikkuvuorimedestäjä ("Cinnyris reichenowi").


title: Harjamaki

text: Harjamaki ("Eulemur coronatus") on Pohjois-Madagakarilla elävä makilaji. Sen kannan on arvioitu olevan 1 000–10 000 yksilöä.


title: Harjamaki

text: Harjamaki on noin 34 senttimetriä pitkä ja painaa 2 kiloa. Se käyttää ravinnokseen lähinnä hedelmiä, mutta myös lehtiä, siemeniä, pähkinöitä ja kukkia.


title: Varvi

text: Varvi tarkoittaa seuraavia:


title: Anssi Melametsä

text: Anssi Ilari Melametsä (s. 21. kesäkuuta 1961 Jyväskylä) on suomalainen entinen jääkiekkoilija.


title: Anssi Melametsä

text: Hyökkääjänä pelannut Melametsä edusti urallaan SM-liigassa Jokereita ja HIFK:ta sekä Pohjois-Amerikassa OHL-seura Peterborough Petesiä, AHL-seura Sherbrooke Canadiensiä ja NHL-seura Winnipeg Jetsiä.


title: Anssi Melametsä

text: NHL:ssä Melametsä pelasi kaudella 1985–1986 Winnipegin paidassa 27 ottelua joissa syntyi kolme syöttöpistettä.


title: Anssi Melametsä

text: Hän saavutti urallaan SM-kultaa HIFK:ssa kaudella 1982–1983 sekä pronssia samassa seurassa kausilla 1981–1982, 1986–1987 ja 1987–1988. Melametsä toimi Jokereiden kapteenina kaudella 1989–1990.


title: Anssi Melametsä

text: Maajoukkueessa Melametsä oli voittamassa alle 20-vuotiaiden MM-kisoissa hopeaa vuosina 1980 ja 1981. Aikuisten MM-kisoissa hän pelasi 1985. Melametsä oli mukana myös 1984 leijonien olympiajoukkueessa.


title: Dominikaaninen tasavalta olympialaisissa

text: Dominikaaninen tasavalta osallistui olympialaisiin ensimmäisen kerran Tokion 1964 kesäolympialaisissa. Siitä lähtien se on osallistunut kaikkiin kesäolympialaisiin mutta ei yksiinkään talviolympialaisiin.


text: Dominikaanisen tasavallan menestyksekkäimmät lajit olympialaisissa on yleisurheilu, nyrkkeily ja taekwondo. Maan menestynein olympiaurheilija on aitajuoksija Félix Sánchez, joka on voittanut 400 metrin aitajuoksun olympiakultaa kahdesti.


title: Kai Fjell

text: Kai Breder Fjell (2. maaliskuuta 1907 Skoger, Norja – 10. tammikuuta 1989 Lysaker, Norja) oli norjalainen taidemaalari.


title: Kai Fjell

text: Fjell syntyi Skoger-nimisessä kylässä Buskerudin ja Vestfoldin läänien rajalla. Hän pääsi Carl von Hannon oppilaaksi vuonna 1926 Oslossa ja piti ensimmäisen näyttelynsä vuonna 1932. Läpimurroksi osoittautui vuonna 1937 Kunstnernes Husissa järjestetty näyttely.


title: Kai Fjell

text: Fjell sai Pyhän Olavin ritarikunnan komentajan arvon vuonna 1976. Hän maalasi vanhoille päivilleen saakka.


title: Max Pechstein

text: Max Hermann Pechstein (31. joulukuuta 1881 – 29. kesäkuuta 1955 Berliini) oli saksalainen taidemaalari. Hän oli ekspressionisti ja kuului Die Brücke -liikkeeseen vuodesta 1906.


title: Max Pechstein

text: Pechsteinin työ julistettiin kolmannen valtakunnan aikana ”[Rappiotaide|rappiotaiteeksi]]”. Hänen virallinenkin arvostuksensa palasi toisen maailmansodan jälkeen, ja hänelle myönnettiin vuonna 1952 Bundesverdienstkreuz.


title: Max Pechstein

text: Pechstein kuoli Berliinissä 73-vuotiaana.


title: Aikka Hakala (rumpali)

text: Aimo ”Aikka” Hakala on suomalainen rumpali, joka on ollut mukana säestämässä monessa kokoonpanossa.


title: Georges Rouault

text: Georges Henri Rouault (27. toukokuuta 1871 Pariisi – 13. helmikuuta 1958 Pariisi) oli ranskalainen taidemaalari. Hän oli tyyliltään ekspressionisti ja fauvisti.


title: Georges Rouault

text: Rouault syntyi Pariisissa työväenluokan kortteleissa. Hänen isänsä oli käsityöläinen, ja isoisänsä taidetta keräävä postilaitoksen työntekijä. Rouault pääsi vuonna 1891 École des Beaux-Artsiin, jossa hän opiskeli Gustave Moreaun johdolla. Vuonna 1917 hän solmi sopimuksen taidevälittäjä Ambroise Vollardin kanssa: Rouault sai kuukausipalkkaa, Vollard yksinoikeuden hänen kaikkiin töihinsä. Vaikka tämä takasi Rouaultille taloudellisesti huolettoman toimeentulon, järjestely hidasti Rauoultin töiden tulemista julkisuuteen, sillä hän osallistui vain harvoihin näyttelyihin.


title: Georges Rouault

text: Rouault kuoli 86-vuotiaana synnyinkaupungissaan Pariisissa.


title: Vysotskin lauluja

text: 20 suosikkia – Vysotskin lauluja on Mika ja Turkka Mali -duon Vladimir Vysotskin lauluista koostuva kokoelma-albumi vuodelta 1998. Levy on osa "20 suosikkia" -kokoelmalevysarjaa.


title: Gustave Moreau

text: Gustave Moreau (6. huhtikuuta 1826 Pariisi – 18. huhtikuuta 1898 Pariisi) oli ranskalainen taidemaalari, tyyliltään symbolisti.


title: Gustave Moreau

text: Moreausta tuli vuonna 1891 Pariisin École des Beaux-Arts'n professori. Hänen opiskelijoidensa joukkoon lukeutuivat fauvistit Henri Matisse ja Georges Rouault.


title: Gustave Moreau

text: 72-vuotiaana kuollut Moreau on haudattu Montmartren hautausmaalle. Hänen entinen kotinsa ja ateljeensa on nykyisin museo.


title: Yksinäinen harmonikka

text: 20 suosikkia – Yksinäinen harmonikka on Taito Vainion kokoelma-albumi vuodelta 1997. Levy on osa "20 suosikkia" -kokoelmalevysarjaa.


title: Peter MacNicol

text: Peter MacNicol (s. 10. huhtikuuta 1954 Dallas, Yhdysvallat) on yhdysvaltalainen näyttelijä. Hänet tunnetaan muun muassa roolistaan elokuvassa "Sofien valinta" (1982). Vuonna 2001 hänet palkittiin parhaan miessivuosan Emmyllä roolistaan komediasarjassa "Ally McBeal" (1997–2002).


title: Peter MacNicol

text: MacNicol syntyi Teksasin osavaltiossa ja opiskeli Dallasin sekä Minnesotan yliopistoissa. Hän aloitti uransa teatterissa, mutta on myöhemmin esiintynyt myös televisiossa ja elokuvissa. Tunnetuimpia esimerkkejä ovat komediasarja "Ally McBeal", rikossarja "Num3rot", jossa hän esitti astrofysiikan tohtori Larry Fleinhardtia, "Greyn anatomia" sekä elokuvat "Ghostbusters II" (1989) ja "Bean – äärimmäinen katastrofielokuva" (1997). Jälkimmäisessä hän esittää Davidia, joka ottaa Mr. Beanin (Atkinson) vastaan Los Angelesissa.


title: Peter MacNicol

text: MacNicol esiintyy nykyisin rikossarja "C.S.I. Cyberissa" ja animaatiosarja "Star Wars Rebelsissä". Lisäksi hän esitti Tom Lennoxia "24:ssä" sarjan kuudennella tuotantokaudella.


title: Peter MacNicol

text: MacNicol on ollut vuodesta 1986 naimisissa Martha Sue MacNicolin (o.s. Cumming) kanssa.


title: Pirs

text: Pirs on Kansainvälisen avaruusaseman kuudes kiertoradalle viety moduuli.


title: Pirs

text: Se on telakointimoduuli, josta voidaan tehdä avaruuskävelyitä Orlan-avaruuspuvulla ja johon miehistöä ja tarvikkeita kuljettavat avaruusalukset voivat telakoitua. Lisäksi siihen telakoituneesta Progress-avaruusaluksesta voidaan siirtää polttoainetta joko Zvezda- tai Zarya-moduuliin. Edelleen polttoainetta voidaan siirtää Pirsin kautta Zvezdasta tai Zaryasta siihen telakoituneeseen Soyuz- tai Progress-avaruusalukseen. Pirs laukaistiin Soyuz-raketilla, jossa oli Progress-avaruusalus ylimpänä vaiheena, Baikonurin avaruuskeskuksesta 14. syyskuuta 2001 kiertoradalle. Se kiinnitettiin jo kiertoradalla olleeseen Zvezda-moduuliin.


title: Melkein vieraissa

text: Melkein vieraissa on Elements Musicin julkaisema tribuuttilevysarja. Sarjan ensimmäinen levy oli "Melkein vieraissa – Tribuutti Leevi and the Leavingsille" vuonna 2007. Levysarjan toinen julkaisu, "Melkein vieraissa – Nimemme on Dingo" julkaistiin 29. lokakuuta 2008.


title: Joulusydän

text: Joulusydän on Timo T. A. Mikkosen jouluaiheinen albumi, joka julkaistiin vuonna 1989. Albumin julkaisi CBS Records (nykyinen Sony Music Entertainment) ja se julkaistiin LP:nä, C-kasettina ja CD-levynä.


title: Joulusydän

text: Albumilla esiintyvät Mikkosen lisäksi Mervi Hiltunen, Sakari Heikka, Cantores Minores-poikakuoro ja Mikkosen tytär Terhi.


title: Joulusydän

text: Albumin tekeminen sai alkunsa joulukuussa 1988, kun Timo T. A. Mikkonen oli suunnittelemassa "Tänään, tässä ja nyt" -ohjelmaansa erikoisohjelmaa, jossa esitettäisiin jouluaiheinen musiikkiesitys, jonka piti olla suomenkielinen versio jostakin tunnetusta ulkomaalaisesta jouluiskelmästä. Mikkonen pohti, kuka esittäisi kappaleen ohjelmassa, jolloin Mikkosen silloinen vaimo ehdotti häntä itseään. Näin syntyi Jori Sivosen sovittama ja Tarleena Sammalkorven sanoittama kappale ""Jos joulu tois rintaan rauhan"", joka on käännöskappale ulkomaalaisesta jouluiskelmästä "Blue Christmas".


title: Joulusydän

text: Myöhemmin pari televisiokatsojaa tekivät aloitteen levy-yhtiö CBS Recordsille. Levy-yhtiöstä soitettiin Mikkoselle ja kerrottiin ehdotuksesta tehdä jouluaiheinen pitkäsoitto. Levytyssopimus saatiin tehtyä ja seuraavana ruvettiin etsimään materiaalia pitkäsoittoa varten. Ainoastaan "Talven ihmemaa" ("Winter Wonderland") oli levytetty aiemmin suomen kielelle. Kaikki muut levyn kappaleet sanoitettiin ja tulkittiin ensimmäistä kertaa suomeksi.


title: Joulusydän

text: Kun kappaleet oli saatu valikoitua, alettiin etsimään levyprojektille muita laulajia sekä sovittaja-kapellimestaria. Kapellimestari-sovittajaksi valittiin Kari Litmanen. Albumin tekoon pyydettiin mukaan Cantores Minores-poikakuoro, Savonlinnan oopperajuhlien Taikahuilun taiteilijakuntaan kuuluva kanttoritähdistön solisti Sakari Heikka, How Many Sisters-yhtyeestä tutuksi tullut laulaja Mervi Hiltunen sekä Mikkosen oma tytär Terhi.


title: Joulusydän

text: Vuonna 1992 Mikkonen esitti albumin kappaleen "Eilinen, huominen, yhteinen" ("Here´s To Love") televisio-ohjelmassaan "H-hetki".


title: Joulusydän

text: Albumin yksi kappaleista on nimikkokappale "Joulusydän", joka on suomenkielinen käännösversio Wham!-duon takavuosien jouluaiheisesta kappaleesta "Last Christmas". Mikkonen kertoo albumin kansipaperin sisäsivulla, että kappale kertoo "menneen joulun ja menetetyn sydämen kaipauksesta, joka antaa mahdollisuuden tulkita miehen ja naisen välisen suhteen ikuista draamaa, sukupolvesta ja aikakaudesta toiseen". Saman kappaleen on myöhemmin levyttänyt Arja Koriseva.


title: Joulusydän

text: Toinen albumin kappaleista on "Lumiukko" -piirroselokuvasta tunnetuksi tulleen "Walking in the Air" -tunnusmusiikista tehty käännösversio "Avaruus". Kappaleen esittää albumilla Sakari Heikka ja Cantores Minores-poikakuoro. Saman kappaleen ovat myöhemmin levyttäneet muun muassa A. Aallon Rytmiorkesteri ja Tarja Merivirta.


title: Joulusydän

text: Muita albumilla esitettyjä kappaleita ovat muun muassa "Tunnelmaa jouluun" ("Christmas Without You"), "Kultainen mummi" ("There´s No One Quite Like Gran´ma") ja "Pappilan joulu" ("I'll Be Home For Christmas").Sovitus:


title: Joulusydän

text: Kappaleiden sanoitukset:


title: Harmony

text: Harmony (myös Node 2) on Kansainvälisen avaruusaseman seitsemäs kiertoradalle viety moduuli. Se on toinen kaikkiaan kolmesta yhdysmoduulista.Harmony laukaistiin kiertoradalle avaruussukkula Discoveryn lennolla STS-120 23. lokakuuta 2007. Se kiinnitettiin väliaikaisesti Unity-moduuliin, mutta siirrettiin sukkulan lähdettyä Destiny-moduuliin.


title: Antonia Fraser

text: Lady Antonia Fraser CBE (s. 27. elokuuta 1932) on brittiläinen kirjailija, joka on tullut tunnetuksi historiaa käsittelevillä teoksillaan ja rikoskirjallisuudellaan.


title: Antonia Fraser

text: Fraser syntyi Lontoossa pääri Frank Pakenhamin ja tämän puolison Elizabethin tyttäreksi. Hän valmistui Oxfordin Lady Margaret Hallista ja meni vuonna 1956 naimisiin parlamentaarikko Hugh Fraserin kanssa. Vuonna 1977 päättyneestä avioliitosta syntyi parille kuusi lasta.


title: Antonia Fraser

text: Fraser oli naimisissa Nobel-palkitun kirjailija Harold Pinterin kanssa vuodesta 1980 tämän kuolemaan vuoteen 2008 asti. Fraserille itselleen on myönnetty James Tait Blackin muistopalkinto vuonna 1969.


title: Antonia Fraser

text: Fraserin ammattimainen ura historiankirjoittajana käynnistyi vuonna 1969, jolloin julkaistiin hänen kirjoittamansa elämäkertateos "Mary, Queen of Scots". Hän on yhtä lailla suosittu dekkarikirjailija; hänen luomansa Jemima Shore -hahmo on tuttu myös televisiosta. Sofia Coppolan elokuva "Marie Antoinette" (2006) perustuu löyhästi hänen teokseensa "Marie Antoinette" (2001).


title: Antonia Fraser

text: Antonia Fraserilta on suomennettu jännitysnovelli "Parrin lasten tapaus" jännitysnovellikokoelmassa "Femme fatale: Murhaavan hurmaavat naiset" (2011).


title: Mestarit salilla

text: Mestarit salilla on Tony Halmeen ensimmäinen ja ainoa albumi. Se ilmestyi vuonna 2001. Levyltä julkaistiin kolme singleä, "Viikinki" (1999), "Mä oon tällainen" (2000) ja "Painu pelle hiiteen" (2001), joista ensimmäinen myi kultaa. Kappaleista "Viikinki" ja "Kuningas voittamaton" on tehty myös musiikkivideot.


title: Bermuda olympialaisissa

text: Bermuda osallistui olympialaisiin ensimmäisen kerran Berliinin 1936 kesäolympialaisissa ja on ollut sen jälkeen mukana kaikissa kesäolympialaisissa lukuun ottamatta Moskovan 1980 kisoja, joita se boikotoi. Bermuda on saavuttanut olympialaisissa yhden pronssimitalin. Talviolympialaisiin maa on osallistunut Calgaryn 1988 kisoista lähtien, mutta ilman menestystä.


title: Bermuda olympialaisissa

text: Bermudan ainoa olympiamitalisti on nyrkkeilijä Clarence Hill, joka sijoittui raskaassa sarjassa pronssille Montréalin 1976 olympialaisissa. Karibianmeren alueen vahvassa urheilumuodossa yleisurheilussa Bermudan parhaat olympiasaavutukset ovat korkeushyppääjä Clarence Saundersin viides sija Soulissa 1988 ja kolmiloikkaaja Brian Wellmanin viides sija Barcelonassa 1992. Sydneyssä 2000 lähelle mitalia ylsivät purjehtijat Peter Bromby ja Lee White, jotka sijoittuivat Star-luokassa neljänneksi.


title: Faye Kellerman

text: Faye Kellerman (s. 31. heinäkuuta 1952 St. Louis, Missouri) on yhdysvaltalainen rikoskirjailija. Hän on tullut tunnetuksi Decker & Lazarus -dekkarisarjallaan, jonka osia on myös suomennettu.


title: Faye Kellerman

text: Hän on ortodoksijuutalainen ja naimisissa toisen rikoskirjailijan, Jonathan Kellermanin kanssa.


title: Faye Kellerman

text: Kellerman opiskeli Kalifornian yliopistossa Los Angelesissa. Hän suoritti "Bachelor of Arts" -tutkinnon matematiikasta vuonna 1974 ja sai neljä vuotta myöhemmin hammaskirurgian tohtorin arvon. Hän ei kuitenkaan ole koskaan harjoittanut hammaslääketiedettä, vaan on päätoiminen kirjailija.


title: Integrated Truss Structure

text: Integrated Truss Structure muodostaa Kansainvälisen avaruusaseman rungon. Siihen kiinnitetään niin moduulit, aurinkopaneelit, radiaattorit kuin muutkin avaruusaseman osat.


title: Alexandria (Minnesota)

text: Alexandria on kaupunki Yhdysvalloissa Minnesotan osavaltiossa. Se on Douglasin piirikunnan pääkaupunki. Yhdysvaltain väestönlaskentaviraston mukaan pinta-ala on 24,2 km², ja asukasluvuksi ilmoitetaan yli 11 000.


title: Alexandria (Minnesota)

text: Alexandria on perustettu 1858, ja se on nimetty Alexander ja William Kinkeadin mukaan. Alexandriassa olevassa museossa sijaitsee keskustelua herättänyt Kensingtonin kivi, jonka väitetään osoittavan viikinkien käyneen alueella jo 1300-luvulla. Museon ulkopuolella on seitsenmetrinen viikinkipatsas, joka rakennettiin alun perin vuoden 1964 New Yorkin maailmannäyttelyä varten.


title: Alexandria (Minnesota)

text: Alexandria on kuuluisa lomailukohde, johtuen alueen monista järvistä. Järvien lukuisilla rannoilla sijaitsee paljon ravintoloita, hotelleja ja baareja sekä Lake Carlos State Park ja Lake Geneva c amp. Yhdysvaltain itsenäisyyspäivänä Lake Carols State Park järjestää itsenäisyyspäivän laivakulkueen, johon osallistuu satoja laivoja ja jota seurataan innokkaasti rannalta. Tapahtuma loppuu isoon ilotulitukseen.


title: Alexandria (Minnesota)

text: Alexandria sijaitsee tien 52 varrella lähellä liittymää 94. Lake Carlos State Park sijaitsee 13 kilometriä pohjoiseen Alexandriasta. Alexandria sijaitsee noin 25 neliökilometrin alueella, josta 1,2 neliökilometriä on vettä. Suurin osa Alexandrian todellisesta populaatiosta elää varsinaisen kaupungin ulkopuolella.


title: Barbados olympialaisissa

text: Barbados osallistui olympialaisiin ensimmäisen kerran Méxicon 1968 kesäolympialaisissa ja on ollut sen jälkeen mukana kaikissa kesäolympialaisissa lukuun ottamatta Moskovan 1980 kisoja, joita se boikotoi. Se on saavuttanut olympialaisissa yhden pronssimitalin. Talviolympialaisiin maa ei ole osallistunut.


title: Barbados olympialaisissa

text: Barbadoksen olympiajoukkueen ainoa mitalisti on pikajuoksija Obadele Thompson, joka sijoittui 100 metrin juoksussa pronssille Sydneyn 2000 olympialaisissa. Ensimmäinen barbadoslainen olympiamitalisti oli kuitenkin James Wedderburn, joka saavutti pronssia 4 × 400 metrin viestijuoksussa Rooman 1960 olympialaisissa edustaessaan Länsi-Intian liittovaltiota.


title: James D’Arcy

text: James D’Arcy (oik. Simon D’Arcy, s. 24. elokuuta 1975 Fulham, Lontoo) on englantilainen näyttelijä.


title: James D’Arcy

text: Valmistuttuaan Christ’s Hospital -koulusta vuonna 1991 D’Arcy lähti Australiaan. Siellä hän työskenteli perthiläisen koulun näytelmäosastolla ja innostui näyttelemisestä. Vuoden kuluttua hän palasi Lontooseen ja haki teatterikouluun. Hän suoritti kolmivuotisen teatterikoulukurssinsa London Academy of Music and Dramatic Artissa. Tatterikoulutuksen aikana hän esiintyi muutamissa näytelmissä, kuten "Miten haluatte" ja "Wild Honey".


title: James D’Arcy

text: Uransa alkuvaiheessa D’Arcy esiintyi pienissä rooleissa televisiosarjoissa, muun muassa "Silent Witness" -sarjassa (1996). Vuodesta 2001 James alkoi esiintyä isommissa rooleissa. Hän on esiintynyt muun muassa elokuvissa "" (2003), "" (2004), "An American Haunting" (2005), "Pilvikartasto" (2012) ja "Hitchcock" (2012).


title: Shark (televisiosarja)

text: Shark on yhdysvaltalainen lakidraamasarja. Sarja kertoo James Woodsin esittämästä Sebastian Starkista, joka on entinen puolustusasianajaja ja nykyinen syyttäjä. Sarjan muissa osissa ovat Danielle Panabaker, Sophina Brown, Sarah Carter, Kevin Alejandro, Henry Simmons ja Jeri Ryan. Sarjan pilottijakson ohjasi Spike Lee, ja se esitettiin CBS:llä 21. syyskuuta 2006.


title: Shark (televisiosarja)

text: CBS ilmoitti 20. lokakuuta 2006, että "Sharkia" esitetään täysi tuotantokausi eli 22 jaksoa. 16. toukokuuta 2007 kanava tiedotti, että sarjalle tuotetaan myös toinen tuotantokausi. Sen esittäminen alkoi 23. syyskuuta 2007, mutta esittäminen keskeytyi 27. tammikuuta 2008 käsikirjoittajien lakon myötä. Jatkoa seurasi 29. huhtikuuta 2008 lähtien neljällä jäljellä olevalla jaksolla. Niiden loputtua CBS ei tilannut enää uutta tuotantokautta, vaan lakkautti 13. toukokuuta 2008 koko sarjan.


title: Shark (televisiosarja)

text: Suomessa "Sharkia" esittää MTV3-kanava. Sarjan ensimmäinen jakso esitettiin 12. lokakuuta 2007.


title: Ystävän laulu (Arja Saijonmaan albumi)

text: 20 suosikkia – Ystävän laulu on Arja Saijonmaan kokoelma-albumi vuodelta 1995. Levy on osa "20 suosikkia" -kokoelmalevysarjaa.


title: Puerto Rico olympialaisissa

text: Puerto Rico osallistui olympialaisiin ensimmäisen kerran Lontoon 1948 kesäolympialaisissa. Siitä lähtien sen urheilijat ovat olleet mukana kaikissa kesäolympialaisissa, myös Moskovan 1980 kisoissa, joita useat maat Yhdysvaltojen johdolla boikotoivat. Talviolympialaisiin maa on osallistunut Sarajevon 1984 kisoista lähtien, mutta ilman menestystä.


title: Puerto Rico olympialaisissa

text: Puerto Rico saavutti kuusi ensimmäistä olympiamitaliaan nyrkkeilyssä, muissa lajeissa se saavutti mitalisijoja Lontoossa 2012, jossa mitaleille ylsi yksi painija ja yksi yleisurheilija. Ensimmäisen olympiakultamitalinsa maa saavutti Rio de Janeirossa 2016, kun tennispelaaja Mónica Puig saavutti naisten kaksinpelissä olympiavoiton. Hänestä tuli myös Puerto Ricon ensimmäinen naisolympiamitalisti.


title: Athlone

text: Athlone () on kaupunki Irlannin keskiosissa. Se sijaitsee Shannonjoella, osaksi Westmeathin ja osaksi Roscommonin kreivikunnan alueella.


title: Athlone

text: Athlonessa asui vuoden 2006 väestönlaskennassa 17 544 ihmistä.


title: Nikolai Makarov (jääkiekkoilija)

text: Nikolai Makarov (s. 19. joulukuuta 1948 Tšeljabinsk, Venäjän SFNT, Neuvostoliitto) on entinen neuvostoliittolainen jääkiekkoilija, pelipaikaltaan puolustaja.


title: Nikolai Makarov (jääkiekkoilija)

text: Hän pelasi Neuvostoliitossa Traktor Tšeljabinskin joukkueessa sekä edusti urallaan myös Helsingin Jokereita vuosina 1982–1984. Jokereissa pelatessaan hänet valittiin kauden 1982–1983 hopeajoukkueesta SM-liigan parhaaksi puolustajaksi sekä All Stars -kentälliseen siitä huolimatta, että hän loukkaantui runkosarjan loppuvaiheissa, eikä ehtinyt toipua takaisin huippukuntoon finaaleihin mennessä. Jokerit hävisi loppuottelusarjan HIFK:lle niukasti otteluin 2–3.


title: Nikolai Makarov (jääkiekkoilija)

text: Neuvostoliiton maajoukkueessa Makarov pelasi 13 ottelua, joissa teki kolme maalia. Hän pelasi kultaa voittaneessa NL:n joukkueessa ottelun Tšekkoslovakiaa vastaan vuoden 1981 MM-kisoissa. Makarov valittiin Neuvostoliiton/Venäjän Hockey Hall of Fameen vuonna 1981.


title: Nikolai Makarov (jääkiekkoilija)

text: Hän on toisen jääkiekkoilijan, legendaarisen Sergei Makarovin isoveli.


title: Satumaa (albumi)

text: 20 suosikkia – Satumaa on Arja Saijonmaan kokoelma-albumi vuodelta 2001. Levy on Saijonmaalta toinen ja viimeinen osa "20 suosikkia" -kokoelmalevysarjassa.


title: Ystäväni Henry

text: Ystäväni Henry on vuonna 2004 ensi-iltansa saanut suomalainen elokuva, jonka on käsikirjoittanut ja ohjannut Auli Mantila. Elokuva kertoo kahden lapsen, Elsin ja Henryn välisestä ystävyydestä ja heidän perhesuhteistaan.


title: Guyana olympialaisissa

text: Guyana osallistui olympialaisiin ensimmäisen kerran Lontoon 1948 kesäolympialaisissa. Sen jälkeen se on osallistunut kaikkiin kesäolympialaisiin lukuun ottamatta Montréalin 1976 kisoja, joita se ainoana amerikkalaisena maana boikotoi. Se on saavuttanut olympialaisissa yhden pronssimitalin. Talviolympialaisiin maa ei ole osallistunut.


title: Guyana olympialaisissa

text: Guyanan ainoa olympiamitalisti on nyrkkeilijä Michael Anthony, joka sijoittui kääpiösarjassa (alle 54 kg) pronssille Moskovan 1980 olympialaisissa. Guyanan James Gilkes oli 1970-luvulla maailman kärkipikajuoksijoita, mutta hän joutui jäämään pois Montréalin 1976 olympialaisista Guyanan liityttyä olympiaboikottiin. Estejuoksun olympiavoittaja Chris Brasher syntyi Guyanassa mutta edusti Isoa-Britanniaa.


title: Kanssasi on niin hyvä olla

text: 20 suosikkia – Kanssasi on niin hyvä olla on Susanna Haaviston kokoelmalevy vuodelta 2002. Levy on osa "20 suosikkia" -kokoelmalevysarjaa.


title: Valaskallio

text: Valaskallio, alun perin Valakallio on raittikylä Mynämäen kunnan Mietoisissa, Varsinais-Suomessa. Se sijaitsee Kustavintien läheisyydessä ja Valaskalliontien varrella, aivan Kaukurlan kylän tuntumassa. Kylä on noin seitsemän kilometrin etäisyydellä Mietoisten keskustasta ja noin kilometrin päässä Pyheen taajamasta. Kylän historiallinen rakenne on hyvin säilynyttä ja yhtenäistä, joten kylä onkin yksi seutukaavan rakennetun ympäristön suojelukohteista.


title: Valaskallio

text: Varhaisimmat asutuksen merkit Valaskallion kylästä on ajoitettu rautakaudelle, jolloin entisen Paavolan tilan mailla sijaitseva, suojeltu Myllymäen rauniokalmisto on rakennettu. Arkeologi Alfred Hackmanin johdolla vuonna 1909 suoritetuissa kaivauksissa nyt jo pääosin tuhoutuneesta haudasta löydettiin muun muassa miekan kärki ja arabialaisia rahoja. Toisinaan kalmiston sijasta uhriksikin tulkittu löytö on ajoitettu 800-luvulle.


title: Valaskallio

text: Valaskallion kylä on ollut vuosisatojen ajan yksi Mietoisten suurimmista. Ensimmäiset kirjalliset maininnat kylästä ovat 1500-luvun puolivälistä, jolloin kylässä oli todennäköisimmin viisi taloa. Taloista kaksi jaettiin kahtia 1560-luvulla. Saaren kartanon isäntä, Kustaa II Adolfin avioton poika Kustaa Kustaanpoika hankki kaikki seitsemän taloa haltuunsa 1600-luvulla, mutta ne peruutettiin isossa reduktiossa vuosisadan lopulla kaikki kruunulle.


title: Valaskallio

text: Kylän kantatiloiksi vakiintui lopulta kuusi tilaa: Iso- ja Vähähalo eli Iso- ja Vähätalo, Paavola, Vuola, Anttila ja Suutari. Seitsemäs, nimeltään tuntematon tila yhdistettiin 1600-luvun lopulla Paavolaan ja Isotaloon. Vuosisadan lopulla Isohalosta muodostettiin isossa reduktiossa Vehmaan komppanian ratsutila ja Paavola ja Vuola muuttuivat Vehmaan Paukkion aputiloiksi. Myöhemmin Vuola toimi myös Mynämäen Lemmettylän aputilana. Kaikki tilat Vähähaloa lukuun ottamatta lunastettiin perintötiloiksi 1700-luvulla, sen sijaan Vähähalo muuttui perintötilaksi vasta vuonna 1837. Nykyään raittikylän alkuperäisellä alueella on neljätoista taloa.


title: Valaskallio

text: Kylän maille oli syntynyt 1800-luvun vaihteessa runsaasti torppari- ja mäkitupalaistiloja. Ne sijoittuivat pääasiassa vanhan kyläkeskuksen ulkopuolelle, Laajoen varteen. Kylässä oli myös useita kauppoja ja käsityöläisiä. Vaikka nämä talot kuuluvat Valaskallion kylään, katsotaan ne sijaintinsa vuoksi osaksi Pyheen taajamaa, vaikka varsinainen Pyheen kylä sijaitseekin alueen pohjoispuolella.


title: Valaskallio

text: Alkuperäinen maaseutumainen kylärakenne on säilynyt Valaskalliossa hyvin ja pääosa alkuperäisen kylän rakennuksista on valmistunut ennen 1950-lukua. Valaskallion raittikylä on siksi myös yksi seutukaavan rakennetun ympäristön suojelukohteista. Kyläkeskuksen nykyinen asutus keskittyy Valaskalliontien varteen, sen molemmille puolille. Kylän talojen pihapiirien puusto on lehtipuuvaltaista ja varsinkin vaahteroita ja tammia kasvaa kylässä runsaasti. Kylän pohjoispuolella sijaitsevan Kallivuoren rinteet ovat tiheän kuusikon peittämiä, vaikka vielä 1950-luvulla mäen rinteet olivat lähes puuttomia.


title: Valaskallio

text: Käytännössä kylän vanhin rakennuskanta on sijoittunut Kallivuoren eteläpuolen mäkimaastoon ja sitä ympäröivät joka puolelta kylän alavat pellot. Kylän itäpuolen peltoaukealla sijaitsee myös kunnan vedenottamo. Pyheen taajamaan kuuluva kylän itäosan uudempi asutus on puolestaan keskittynyt kylän itärajalla virtaavan Laajoen rannalle sekä kylän etelläpuolella kulkevan Kustavintien ja Pyheentien risteyksen ympärille.


title: Valaskallio

text: Pyhäntien varressa sijaitsevassa 1909 rakennetussa ja 1930 laajennetussa Pyhän koulussa on ala-aste ja sen yhteydessä päiväkoti. Kylän eteläpuolella, Lauttanpään puretun höyrylaivalaiturin läheisyydessä eli nykyisen Kustavintien ja Pyhäntien risteyksessä puolestaan sijaitsee kyläkauppa ja talkoovoimin rakennettu Pyheen kylätori. Risteyksen eteläpuolella, virallisesti Saaren kylään kuuluvalla alueella sijaitsee myös Lauttanpään huoltoasema (nyk. kylmäasema GT).


Kiiltomato, kynttilänliekki, kuu ja aurinko on kosketinsoittaja-laulaja Jukka Gustavsonin kahdeksas soololevy, joka julkaistiin 1. maaliskuuta 2005. Levyllä soittaa jo edellisellä levyllä soittanut Organ Fusion Band.


title: Kiiltomato, kynttilänliekki, kuu ja aurinko

text: Kaikki kappaleet säveltänyt ja sanoittanut Jukka Gustavson, sekä sovittanut Organ Fusion Band.


title: Canadarm2

text: Canadarm2 (myös Mobile Servicing System eli MSS) on Kansainvälisen avaruusaseman robottikäsivarsi, jota käytetään aseman kokoonpanossa ja huoltotehtävissä. Varsinaisen järjestelmän nimi on Mobile Servicing System eli MSS mutta se tunnetaan paremmin keskeisimmän komponenttinsa Canadarm2 nimellä. Järjestelmään kuuluu myös Mobile Transporter ja Mobile Base System, joilla Canadarm2 liikkuu asemassa kiinniolevia kiskoja myöten sekä Canadarm2n päähän asennettava Special Purpose Dexterous Manipulator eli Dextre robotti, jolla voidaan hoitaa aiemmin avaruuskävelyn vaatineita tehtäviä.


title: Canadarm2

text:
Canadarm2n suunnitteli ja rakensi MacDonald, Dettwiler and Associates Kanadan avaruusjärjestölle.
Canadarm2 laukaistiin kiertoradalle STS-100-lennolla huhtikuussa 2001. Se on kehittyneempi ja suurempi versio sukkuloissa olevista Canadarm-robottikäsivarsista. Canadarm2 on 17,6 metriä pitkä ja siinä on seitsemän motoroitua niveltä. Sen massa on 1 800 kg ja halkaisija 350 mm. Käsivarrella voidaan käsitellä suurimmillaan 116 000 kg massaisia kappaleita ja avustaa avaruussukkuloiden telakoitumista.


title: Canadarm2

text: Canadarm2 voi siirtyä avaruusasemalla yhdestä kiinnityskohdasta (Power Data Grapple Fixtures eli PDGF) toiseen siten että sen kiinnityspää asemaan vaihtuu.


title: Canadarm2

text: Canadarm2n ohjaaja voi seurata mitä on tekemässä ohjausyksikön (Robotic Work Station eli RWS) nestekidenäytöistä. RWS-yksiköitä on koko asemalla kaksi mutta vain yhtä käytetään kerrallaan. Valmiissa avaruusasemassa toinen ohjausyksikkö on Destiny-moduulissa ja toinen Cupola-moduulissa. Toistaiseksi kumpikin on Destiny-moduulissa.


title: Canadarm2

text: Lennolla STS-110 asennettu Mobile Transporter liikkuu Integrated Truss Structuren kiskoja pitkin. Mobile Transporterin päälle lennolla STS-111 kesäkuussa 2002 asennettiin Mobile Base System eli MBS. Kun Canadarm2 on kiinnitettynä MBS:ään voi se liikkua pitkin koko aseman runkoa parin sentin sekuntinopeudella.


title: Canadarm2

text: MBS:n virallinen koko nimi on Mobile Remote Servicer Base System.


title: Canadarm2

text: Special Purpose Dexterous Manipulator eli Dextre on pienempi kaksikäsivartinen robotti, jolla on mahdollista tehdä joitain kokoonpano- ja huoltotehtäviä, joihin toistaiseksi on tarvittu avaruuskävelyitä. Se toimitettiin asemalle maaliskuussa 2008 Endeavour-sukkulan lennolla STS-123.


title: Malesian Grand Prix 2002

text: Malesian Grand Prix 2002 oli Formula 1 -sarjan kauden toinen osakilpailu, joka järjestettiin Malesian Sepang International Circuitilla 17. maaliskuuta 2002. Kilpailun voitti Ralf Schumacher.


title: Viljo Halme

text: Karl Viljo Halme (24. tammikuuta 1907 Helsinki – 21. lokakuuta 1981 Helsinki) oli suomalainen jalkapalloilija, jota pidetään yhtenä Suomen kaikkien aikojen parhaista jalkapallomaalivahdeista.


title: Viljo Halme

text: 30:ssä A-maaottelussa Suomea edustanut Halme aloitti uransa Työväen Urheiluliiton sarjoissa pelanneessa Helsingin Jyryssä, josta siirtyi vuonna 1931 Helsingin Jalkapalloklubiin. Halme oli Ernst Grönlundin, Leo Karjaginin, Aatos Lehtosen, Kaarlo Oksasen sekä Kurt Weckströmin ohella tunnetuimpia TUL:stä porvariseuroihin loikanneita jalkapalloilijoita. Siviiliammatiltaan hän oli usean muun TUL:n helsinkiläisen jalkapalloilijan tapaa putkimies.


title: Viljo Halme

text: Maalivahtina pelannut Halme voitti Helsingin Jyryn joukkueessa vuonna 1927. Moskovan Spartakiadeissa 1928 hän oli Työväen Urheiluliiton jalkapallojoukkueen kapteeni. Koska sosialidemokraattien hallitsema TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin Spartakiadeihin, erotettiin joukkueen pelaajat liiton jäsenyydestä vuotta myöhemmin. Halme itse kannatti Neuvostoliiton kanssa tehtävää urheiluyhteistyötä muun muassa "Työväen Urheilulehdelle" vuonna 1928 antamassaan haastattelussa.


title: Viljo Halme

text: Syyskuun lopulla 1929 Spartakiadeihin osallistuneet jalkapalloilijat julkaisivat "Työväen Urheilulehdessä" kirjeen, jossa he halveksuivat porvariseuroihin siirtyneitä urheilijoita ja ilmoittivat, etteivät vaihda puolta, vaikkeivat enää saisi pelata otteluakaan. Ilman seuraa jäänyt Halme oli tämän jälkeen mukana TUL:sta erotettujen jalkapalloilijoiden vuonna 1931 perustaman Helsingin Pallo-Veikkojen toiminnassa, mutta kun sitä ei hyväksytty Suomen Palloliiton jäseneksi, siirtyi hän vielä samana vuonna HJK:n riveihin.


title: Viljo Halme

text: A-maajoukkueessa Halme debytoi vuonna 1932 Ruotsia vastaan, kun hänet vaihdettiin loukkaantuneen Gunnar Närhisen tilalle. Vuonna 1936 Halme oli Suomen jalkapallojoukkueen varamiehenä Berliinin kesäolympialaisissa. Mestaruussarjassa hän saavutti Helsingin Palloseuran joukkueessa hopeaa vuonna 1936.


title: Viljo Halme

text: Halme pelasi urheilu-urallaan myös jääpalloa ja jääkiekkoa. Jääpallossa hän saavutti Jyryn joukkueessa vuonna 1924. Jääkiekon Suomen mestaruuden Halme voitti HJK:ssa vuonna 1932.


title: Roman Pavljutšenko

text: Roman Anatoljevitš Pavljutšenko (, s. 15. joulukuuta 1981 Stavropol, Neuvostoliitto) on venäläinen jalkapalloilija, pelipaikaltaan hyökkääjä. Hän edustaa venäläistä Lokomotiv Moskovaa ja lukeutuu myös Venäjän maajoukkueen runkopelaajiin.


title: Roman Pavljutšenko

text: Pavljutšenko aloitti ammattilaisuransa Dinamo Stavropolin riveissä vuonna 1999. Vuonna 2000 hän siirtyi Rotor Volgogradiin. Moskovan Spartakia Pavljutšenko on edusti vuodesta 2003 lähtien aina kesään 2008 saakka, jolloin hän siirtyi siirtoikkunan viimeisinä aukiolo päivinä Tottenhamiin. Hän ehti saavuttaa Spartakissa cup-mestaruuden vuonna 2003 ja liigan maalikuninkuuden vuonna 2006.


title: Roman Pavljutšenko

text:
Tottenhamiin Pavljutšenko hankittiin lähinnä korvaamaan Manchester Unitediin siirtynyttä Dimităr Berbatovia. Kesällä Pavljutšenko niitti mainetta Jalkapallon EM-turnauksessa, joka osaltaan helpotti siirtymistä Venäjältä Englantiin. Pavljutšenko ehti tehdä EM-lopputurnauksessa kolme maalia. 1. maaliskuuta 2009 Pavljutšenkosta oli lähellä tulla ensimmäinen pelaaja, joka on tehnyt jokaisella Carling Cupin pelikierroksella vähintään yhden maalin kun Tottenham kohtasi Carling Cupin finaalissa Manchester Unitedin. Pavljutšenko ei kuitenkaan onnistunut finaalissa maalinteossa, joten hänestä ei tullut ensimmäistä pelaajaa joka on tehnyt maalin jokaisella Carling Cupin kierroksella.
Venäjän maajoukkueessa Pavljutšenko debytoi vuonna 2003.


title: Päännyökkääjälihas

text: Päänkiertäjälihas () on parillinen lihas, joka kulkee kaulan etupuolella ihon alla. Sen tehtävänä on auttaa pään eteenpäintaivutuksessa ja kiertämisessä. Se toimii myös sisäänhengityksen apulihaksena. päänkiertäjälihaksen alaosa peittää kaulavaltimon tupen eli sidekudoskalvon, jonka sisällä kulkee kulkee yhteisen kaulavaltimon ("arteria carotis communis") lisäksi kaulalaskimo ("vena jugularis") ja kiertäjähermo ("nervus vagus").


title: Lucky Strike

text: Lucky Strike on British American Tobaccon alaisuudessa toimiva savukemerkki. Puhekielessä Lucky Strike -savukkeista käytetään lempinimeä "Luckies".


title: Lucky Strike

text: Vuodesta 1871 Lucky Strike oli virginialaisen R. A. Pattersonin valmiiksi pätkiksi leikattu purutupakka. Merkki siirtyi American Tobacco Companyn savukemerkiksi 1905. Vuonna 1917 merkkiä markkinoitiin mainoslauseella "”It’s Toasted”" (”Se on paahdettua”), sillä siihen käytetty tupakka kuivattiin paahtamalla auringossa kuivaamisen sijaan. Keino oli poikkeuksellinen ja sen on sanottu selittävän ”Luckiesien” omalaatuisen maun. Myös lyhennetty viesti ”L.S./M.F.T.” ("”Lucky Strike means fine tobacco”") lisättiin pakkaukseen samana vuonna.


title: Lucky Strike

text: Toisen maailmansodan aikana Lucky Strikea kampanjoitiin otsakkeella "”Lucky Strike Green has gone to war”". Pakkauksen tummanvihreä sävy muuttui valkoiseksi. Yhtiön selittämän mukaan vihreässä väriaineessa käytetty kupari säästettiin sotateollisuuden käyttöön. Ovela kampanja sai käyttäjän näyttämään isänmaalliselta, kun todellisuudessa yhtiö halusi modernisoida tuotteen ulkokuvaa houkutellakseen kuluttajiksi myös naispuolisia tupakoitsijoita.